MACAU SCAM & CUCI WANG HARAM - ARTIS MANAKAH AKAN DIGARI, MASUK PENJARA?

"Siapa yang makan cili pasti rasa pedas!" demikian kata Ketua Pesuruhjaya Suruhanjaya Pencegahan Rasuah Malaysia (SPRM) Datuk Seri Azam Baki mengenai pihak yang bakal ditangkap gara-gara Macau Scam serta aktiviti ‘mencuci’ duit haram yang turut melibatkan artis dan selebriti tempatan.

"Saya tidak mahu membuat spekulasi siapa yang akan dipanggil.

"Mereka yang mungkin pernah menerima (dana) daripada individu yang ditahan itu diminta tampil. Tidak perlu tunggu untuk dipanggil sebaliknya tampil beri kerjasama kepada kami dan kami akan melayan mereka dengan baik," tambahnya.

Dakwaan mengenai sindket Macau Scam yang menggunakan populariti artis dan selebriti makin hangat sejak beberapa hari lalu apabila duit haram melalui pelbagai usaha sama dan perniagaan sah dibongkar.

Klik untuk gambar besar

Menurut Azam, beberapa selebriti dan ahli perniagaan turut terlibat dan berada dalam radar agensi sindiket penipuan Macau Scam serta judi dalam talian.

Sehubungan itu, Azam meminta individu yang pernah menerima wang daripada mereka yang ditahan tampil memberi kerjasama secara sukarela.

"Dalam siasatan ini didapati beratus-ratus syarikat ‘dummy’ yang sengaja diwujudkan untuk menyalurkan wang haram ini," ujarnya yang sudah mempunyai senarai nama selebriti untuk hadir bagi memberi keterangan bagi membantu siasatan kes berkenaan.

www.myartis.com / Sumber: HM

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI DAKWAAN KAHWIN DENGAN ANNUAR MUSA - NORA ARIFFIN AKUI MASIH SENDIRI

Baru-baru ini, penyanyi Datuk Nora Ariffin telah terpalit dengan satu gosip dimana beliau kini dikatakan sudah bergelar isteri kepada Menteri Wilayah Persekutuan, Tan Sri Annuar Musa.

Kontroversi ini heboh diperkatakan netizen di laman Twitter selepas seorang pengguna memuat naik status mendakwa kedua-duanya sudah berkahwin.

Nora atau nama sebenar Wan Norafizah Wan Ariffin, 48, yang terkejut dengan dakwaan tersebut telah tampil mengesahkan dirinya masih solo, sekaligus menafikan khabar angin berkenaan.

"Saya tiada akaun Twitter dan tidak tahu apa yang berlaku... ia fitnah. Selepas menerima pelbagai pertanyaan dan ucapan tahniah, barulah saya tahu.

"Saya masih lagi bersendirian, malah sedang sibuk dengan jual nasi kerabu dan rendang tok. Ini bulan Ramadan, tak baik cerita bukan-bukan ya. Kalau betul saya berkahwin dengan VVIP, tak perlulah saya nak susah payah buat semua kerja itu," katanya.

Klik untuk gambar besar

Pada malam Rabu, seorang pengguna akaun Twitter memuat naik status dan foto mengucapkan tahniah serta mendakwa Nora sudah bernikah dengan Annuar.

"Tahniah @AnnuarMusa kerana memiliki 'Datuk' yang istimewa. Dah berkepak kepak kabom. Patut garang bebenor sekarang. I like... hurmmm... Aummmm...," tulis pemilik akaun berkenaan.

Bagaimanapun, anak sulung Nora, Mohd Syakir Iman Johan tampil menjawab tuduhan terbabit menerusi medium sama. Menafikan sekeras-kerasnya dakwaan yang tular itu, Syakir menganggap perkongsian itu merupakan satu fitnah jahat terhadap ibunya.

"Kepada semua peguam, ini dianggap satu fitnah? Baru bertanya kepada salah seorang ahli keluarga saya. Jika pengguna itu menyatakan bahawa Tan Sri Annuar Musa telah berkahwin dengan Datuk Nora, tolong kemukakan bukti atau memang kerja dia reka fitnah murahan.

"Ini fitnah semata-mata. YB Annuar bukan bapa tiri saya. Tak perlu ambil serius. Yang tweet pun macam tak boleh pakai saja," tulisnya.

Sementara itu, Nora meluahkan rasa lega apabila anaknya sudah menjelaskan mengenai perkara itu menerusi laman Twitter.

"Saya tidak marah pun... saya anggap perkara ini melucukan. Mungkin mereka hendak usik saya. Anak sulung saya dah beritahu dia sudah menafikan berita itu di Twitter. Walaupun saya tidak tahu apa yang ditulisnya tapi tindakan itu melegakan hati saya.

"Memang saya mengenali beliau (Annuar) dan kenamaan lain. Tetapi, selalunya atas urusan kerja. Sebagai penyanyi, adalah perkara biasa untuk saya bertemu dengan pelbagai golongan... setakat itu sahajalah," ujarnya.

Penyanyi lagu 'Desa Tercinta' ini bergelar ibu tunggal selepas pemergian suaminya, Johan Nawawi yang juga seorang komposer ternama pada 24 Mac 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU RIEZMAN KHUZAIMI KEMBALI KE RAHMATULLAH

Takziah kami ucapkan kepada pelakon senior, Riezman Khuzaimi atas pemergian ibunya, Siti Fauziah Wan Sheikh yang menghembuskan nafas terakhir pada 6.45 petang Ahad.

Berita sedih tersebut dimaklumkan Riezman menerusi laman Instagram miliknya. Melihat pada status berkenaan, pelakon berusia 51 tahun mendoakan agar segala dosa arwah ibu diampunkan Yang Maha Esa.

"Saat itu tiba jua, Allah lebih menyayangi Bondaku Siti Fauziah Binti Wan Sheikh, jam 6.45 petang sekejap tadi menghembuskan nafas terakhir di alam ini dengan kaliamah syahadah di bibirnya.

"Moga amalan arwah Mak dan anak2 yg Soleh menjadi penemannya di alam barzakh sana. Semoga ALLAH Ampun kan lah segala Dosa2 Mak, serta Tempat kan Mak bersama2 di kalangan orang-orang yg Beriman," tulisnya.

Klik untuk gambar besar

Dalam masa sama, Riezman turut menjelaskan jenazah Allahyarhamah dimandikan di Masjid Bukit Antarabangsa, Kuala Lumpur.

"Man Minta Ampun Segalanya. Dan Tiada Akan Putus Doa dari Anak Mu ini mak.. Semakin Rindu BondaKu.. Man akan Sentiasa Rindu Makz. Esok pagi jam 7.30am akan mandi jenazah Bonda di Masjid Bukit Antarabangsa, doakan untuk arwah Bonda saya. Al Fatihah," katanya lagi.

Serentak dengan itu, rakan artis serta peminat turut menzahirkan ucapan takziah kepada Riezman seisi keluarga.

www.myartis.com / Sumber & foto: Media Hiburan & Instagram Riezman Khuzaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMAKIN STABIL SELEPAS 24 JAM - DISANGKA STROK, RUPANYA INSULIN DALAM BADAN AKO MUSTAPHA KOSONG

"Saya tidak tahu dia tidak mengambil ubat kerana bertugas di luar kawasan sejak seminggu lalu. Apabila tiba di rumah pada pagi semalam (Khamis) saya lihat raut wajahnya berubah. Saya cadang pergi ke hospital tetapi suami enggan.

"Selepas bangun tidur, mukanya pula menjadi senget dan saya terus menghubungi ambulans dan Ako terus dibawa ke HKL," itulah kata isteri kepada pelakon Ako Mustapha iaitu Kartina Shuaib mengenai suaminya yang dikejarkan ke Hospital Kuala Lumpur (HKL) selepas disangka mengalami serangan angin ahmar pada pagi Khamis.

Isteri Ako memberitahu ketika bangun tidur, wajah suaminya kelihatan senget yang membuatkan dia segera menelefon ambulans untuk dibawa ke hospital. Bercakap lanjut mengenai keadaan Ako, 51, Kartina memberitahu dia berasa lega apabila doktor mengesahkan Ako bukan diserang angin ahmar.

Sebaliknya, ketiadaan insulin di dalam badannya menyebabkan saraf serta otot tidak dapat berfungsi sehingga menyebabkan wajahnya menjadi herot.

Klik untuk gambar besar

Menurut Kartina, Ako mula menghidap penyakit diabetes sejak 2016 namun keadaannya ketika itu tidak serius sehinggalah baru-baru tahap kesihatannya kurang memberangsangkan.

Doktor yang memantau keadaannya turut mendapatkan sejarah kesihatan serta diet pemakanan bagi mengenal pasti punca berlakunya keadaan itu.

"Ako mula menghidap diabetes sejak 2016 namun hanya makan ubat sekitar tiga tahun lalu. Awalnya tidak begitu teruk, cuma kebelakangan ini kesihatan dia menurun mungkin kerana sering terlepas makan ubat.

"Doktor banyak bertanya tentang sejarah kesihatan dan pemakanannya sebelum ini bagi mencari punca mengapa kesihatannya tiba-tiba merosot semalam," ujarnya.

Sementara itu, selepas 24 jam mendapatkan rawatan di hospital, Kartina memberitahu Ako semakin stabil namun masih di bawah pemantauan doktor di wad pengasingan di HKL. Malah katanya, Ako sudah boleh bercakap berbanding keadaan ketika dia mula dibawa ke hospital.

"Syukur dia sekarang sudah stabil dan boleh bercakap. Sekarang masih di wad pengasingan untuk pemantauan. Saya sendiri tidak boleh melawat," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA KREW DEDAH RUTIN ALIFF AZIZ, IMAMKAN SOLAT SEBELUM PERTANDINGAN

Baru-baru ini, tular sebuah video dimana ia memaparkan juara Gegar Vaganza musim kelapan (GV8), Aliff Aziz sedang mengimamkan solat secara berjemaah. Dapat dilihat selain tiga orang jemaah lelaki, turut kelihatan seorang wanita dipercayai isterinya, Bella Astillah.

Video tersebut dikongsikan oleh seorang pengguna di aplikasi TikTok dipercayai krew produksi program berkenaan.

Perkongsian video itu mendapat pelbagai reaksi daripada netizen yang meninggalkan komen positif dengan tindakan Aliff itu yang tidak lupa menunaikan kewajipan walau dimana jua berada.

Klik untuk gambar besar

Malah, ramai yang mengagumi dengan perubahan Aliff meskipun sebelum ini terpalit dengan pelbagai kontroversi namun hidayah itu milik Allah.

Kata netizen lagi, sebelum ini Allah beri satu demi ujian dan banyak kali penyanyi berasal dari Singapura itu jatuh bangun namun akhirnya kini menjadi menjadi lebih baik.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SALAH FAHAM: PULANG BERCUTI, FASHA SANDHA AKAN BERI KENYATAAN

"Saya akan memikirkan terlebih dahulu mengenai kenyataan diberikan penganjur yang mahu bertemu dengan saya dan mengadakan sidang akhbar seperti apa yang dinyatakan.

"Maaf saya masih di Australia, dan saya belum boleh memberikan sebarang komen mengenai perkara terbabit.

"Saya akan memberikan kenyataan mengenainya selepas 18 Mei ini setelah pulang ke tanah air," demikian kata pelakon Fasha Sandha yang turut memberitahu beliau sudah dimaklumkan mengenai kenyataan daripada pihak penganjur terbabit.

Bagaimanapun, Fasha masih enggan memberikan sebarang kenyataan berhubung saman fitnah terhadap dirinya yang difailkan oleh Nora Danish.

Sebelum ini, pihak penganjur Fenomena Aidilfitri telah tampil memohon maaf dan akan bertanggungjawab atas salah faham yang telah berlaku antara Fasha dan Nora.

Dalam sidang akhbar itu, pihak penganjur menjelaskan berita kononnya Nora tidak mahu hadir pada acara fesyen berkenaan dilakukan atas pihaknya sendiri dan bukanlah mengikuti arahan Nora ataupun mana-mana pihak.

Klik untuk gambar besar

Pada masa sama, Nora yang menyertai pertunjukkan fesyen terbabit bagi mempromosikan koleksi pakaian raya dihasilkan syarikatnya, turut menegaskan dia sudah pun memfailkan tuntutan saman fitnah terhadap Fasha.

Jelas Nora, tindakan itu diambil kerana apa yang ditulis dan dimuatnaik Fasha di laman sosial Instagram miliknya telah memberi kesan buruk kepada perniagaan diusahakan.

Membabitkan kenyataan Nora yang sudah memfailkan tuntutan saman fitnah terhadap dirinya, kata Fasha dia tidak boleh memberi sebarang komen sehingga pertemuan dengan peguamnya dibuat.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BILA IFA RAZIAH BERAYA DENGAN KERETA BARU

Penyanyi dan usahawan, Ifa Raziah nampaknya 'shopping' kereta baharu sempena Aidilfitri ini. Dalam hantarannya di media sosial, Ifa berkongsi video dia berada di pusat jualan kereta dan kereta baharunya itu merupakan jenama BMW M4 berwarna hijau.

"SYUKUR ALHAMDULILLAH REZEKI BERKAT BEKERJA KERAS SEPANJANG TAHUN INI MISS DIVA DAPAT REWARD KERETA RAYA 🚘🚗," tulis Ifa.

Ifa ketika dihubungi berkata, dia sebenarnya sudah menempah kereta itu sejak enam bulan lalu. Hasil carian di Internet mendapati harga kereta model itu adalah antara RM659,357 hingga RM684,800.

"Kereta ini adalah BMW M4 berwarna hijau. Saya dah tempah sejak enam bulan lalu dan baru sampai, betul-betul nak dekat Aidilfitri. Memang seronoklah dapat beraya dengan kereta baharu atau kereta raya," katanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS SAHABAT DEDAH SEMUA CERITA - IRA KAZA TAWAR SESUATU PADA SUAMI PUTERI SARAH, BERKAWAN DENGAN SKANDAL SHUK?

"Takkan lah tiba-tiba Syamsul terhegeh-hegeh kat kau. Siapa kau? Benda takkan jadi kalau kau tak tawar sesuatu. Aku bukan tak kenal kau perempuan. Kau kalau bab benda macam ni kau laju je. Yang penting laki tu hot dan kaya. Kau psiko mamat tu, kau acah orang kejar kau pula," demikianlah dedah bekas sahabat Ira Kaza dikenali sebagai Mira Bakri yang pernah berkawan sejak sekolah sehingga usia 19 tahun.

Beberapa hari lalu hangat diperkatakan apabila pelakon Puteri Sarah Liyana mendedahkan sering diganggu oleh Ira Kaza yang juga anak kepada pelakon veteran Kazar sejak tiga tahun lalu. Puteri Sarah turut mempertikaikan tindakan Ira Kaza yang dikatakan tidak putus asa mengganggu suami orang sedangkan sudah mempunyai teman lelaki.

Perkongsian bekas sahabat Ira itu menjadi tular di media sosial dan hangat diperkatakan. Kata Mira lagi, sejak dari dulu lagi dia menegur bekas rakannya itu namun tetap tidak berubah. Dalam pada itu, Mira turut bersimpati dengan nasib Puteri Sarah yang sering diganggu serta menerima ugutan daripada Ira. Bukan itu saja, tambahnya, Ira turut mengganggu Sarah dengan menghubunginya berpuluh kali jam 2 hingga 5 pagi.

"Kalau kau seksi tapi perangai macam sund*l, kau ingat orang nak buat jadi bini ke? Kau dah perangkap dia, lagi mahu sembang kuat. Sebab tu aku cakap kerja! Kerja! Sebab bila kerja, kau tak sibuk nak itu ini. Ada duit sendiri," katanya.

Klik untuk gambar besar

Sementara itu, Mira menegaskan bahawa dia tidak mereka cerita mengenai Ira. Bagaimanapun, Mira turut berpesan kepada orang ramai supaya tidak menyentuh nama keluarga Ira kerana mereka tiada kena-mengena dengan isu tersebut.

Dalam satu entri lain, Mira berkata apa yang didedahkannya itu bukan fitnah tetapi kenyataan. Ujarnya disebabkan Puteri Sarah tidak mahu cerita, biar dia yang ceritakan perkara tersebut.

Terdahulu, Puteri Sarah berpesan kepada Ira supaya berhenti mengganggunya serta mendoakan gadis itu dan suaminya diberikan hidayah. Bagaimanapun, setakat ini masih tiada kenyataan daripada Ira sendiri mengenai pendedahan bekas sahabatnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERKAHWINAN BAWA 'PERTEMUAN' ZIZI KIRANA DENGAN BAPA SELEPAS 33 TAHUN

Pada 19 September lalu, penyanyi Zizi Kirana, 36, telah selamat disatukan dengan pasangannya, pelakon Yusuf Bahrin, 29, dengan sekali lafaz kira-kira pukul 10.40 pagi di Masjid Usamah Bin Zaid, Wangsa Maju, Kuala Lumpur.

Untuk makluman, majlis ringkas itu cuma dihadiri ahli keluarga secara terdekat. Pasangan terbabit memaklumkan mereka terpaksa membuat persiapan kurang seminggu sebaik mendapat tarikh nikah.

Antara peristiwa manis berlaku sewaktu perkahwinan baru-baru ini, Zizi mendedahkan dia dapat menjejak semula bapa kandungnya selepas terputus hubungan selama 33 tahun.

Zizi atau nama sebenarnya, Nur Fazelah @ Zizie Mad Tahil berkata, dia sangat bersyukur apabila urusan perkahwinannya dipermudahkan selepas berjaya menjejaki bapanya.

Klik untuk gambar besar

"Ibu bapa bercerai ketika saya baru berusia tiga tahun, selepas itu kami tidak bertemu lagi. Sewaktu urusan perkahwinan, saya berusaha mencari wali termasuk mengiklankan mengenai bapa menerusi akhbar.

"Saya turut melakukan carian di Instagram dan terjumpa nama adik-beradik lain. Apabila dimaklumkan kepada ibu, dia terlebih dulu menghubungi bapa untuk menyatakan hasrat kami. Alhamdulillah, urusan saya dipermudahkan Allah," katanya.

Penyanyi lagu 'Eh' itu sangat gembira apabila akhirnya dapat bercakap dengan bapanya: "Selepas itu barulah saya dapat bercakap dengan bapa. Walaupun hanya berhubung melalui panggilan telefon, namun bapa memberikan kerjasama sangat baik. Semua dokumen penting untuk pernikahan saya dan suami dibuat menerusi penghantaran kurier," jelasnya.

Zizi berkongsi mengenai perkara itu dalam temubual menerusi Instagram Live anjuran Nurflixtv berjudul Rahsia Dia: Jodoh dan Ketentuan, Ahad lalu. Temubual itu dihoskan oleh Diana Amir dan panel adalah Zizi, Faralyna Idris dan Ustazah Asni.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MATA SEMBAP MAIN BASIKAL - NETIZEN SPEKULASI NYNAA HARIZAL MASIH BERDEPAN MASALAH KELUARGA

"Jalan la pula... penat berbasikal," demikian tulis pelakon Nynaa Harizal secara ringkas pada sebuah video yang dimuat naik di laman Instagram, selepas lima hari mendiamkan diri berhubung dakwaan diculik bapa sendiri di set penggambaran.

Melihat perkongsian video tersebut, Nynaa atau nama sebenarnya Nurul Hanynaa Harizal sedang bermain basikal bersama adik lelakinya di kawasan rumah mereka, di percayai di Johor Bahru, Johor.

Dalam pada itu, rata-rata netizen menerusi ruangan kapsyen bertanyakan tentang status isu berkenaan dan keadaan terkini pelakon berusia 25 tahun itu yang juga finalis Dewi Remaja 2019/2020.

Malah, segelintir netizen juga membuat spekulasi bahawa Nynaa masih berdepan dengan masalah keluarga disebabkan keadaan matanya yang kelihatan sembap.

Klik untuk gambar besar

"Sudah selesai masalah keluarga awak? - "Nampak bengkak bahagian mata. Jelas masalah keluarga belum selesai. - "Awak ok? Lihat mata awak," komen beberapa netizen.

Menerusi laporan sebelum ini, suami kepada Nynaa iaitu Mohamed Fahmi Ilyas mendedahkan isteri yang dinikahinya pada 28 Ogos lalu itu diculik oleh ibu bapa mentuanya pada Isnin, 1 November lalu.

Berharap masalah yang timbul dengan mentuanya dapat diselesaikan dengan baik, Mohamed Fahmi berkata dia sendiri tidak mengetahui punca isterinya dilarikan dari lokasi penggambaran sebuah drama di Shah Alam.

Susulan itu, Mohamed Fahmi yang merupakan seorang ahli perniagaan membuat laporan tentang kehilangan isterinya yang juga pelakon drama 'Kekasih Paksa Rela' dan 'Chandelier' itu di Ibu Pejabat Polis Daerah (IPD) Shah Alam pada Selasa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR KES SEORANG AHLI PERNIAGAAN KENA KOMPAUN - NAMA NEELOFA PULA DIPETIK

Baru-baru ini, tular sebuah berita mengenai seorang bapa mentua selebriti yang juga seorang ahli perniagaan dikompaun kerana mengadakan solat Jumaat secara berjemaah di sebuah premis di ibu negara.

Bagaimanapun, nama Noor Neelofa nampaknya kembali hangat dalam media sosial apabila terdapat segelintir netizen mendakwa pelakon, pengacara dan usahawan itu ada kaitan dengan ahli perniagaan tersebut, meskipun laporan berita tersebut tidak menulis nama mana-mana selebriti.

Meninjau ke ruangan komen berita berkenaan, nama Neelofa antara yang disebut-sebut dan didakwa mempunyai kaitan dengan individu yang dikompaun itu.

"Tulis sajalah nama Neelofa kan senang" - "Semua yang berkait hajah sorang tu semua sangkut langgar prosedur operasi standard (SOP), macam mana ni?" - "Sabarlah Neelofa apabila jadi orang terkenal," antara komen-komen yang ditulis netizen.

Klik untuk gambar besar

Sebelum ini, ada melaporkan seorang pemilik syarikat pembersihan dan kawalan keselamatan yang juga bapa mentua kepada selebriti wanita, dikenakan kompaun selepas berkumpul untuk solat Jumaat di pejabatnya di Taman Nirwana, Ampang.

Serbuan dilakukan oleh pasukan dari Ibu Pejabat Polis Daerah (IPD) Ampang Jaya, selepas menerima maklumat 12 lelaki termasuk enam lelaki warga asing berusia antara 23 hingga 60 tahun, berkumpul pada jam 1.30 petang di rumah kedai Taman Nirwana.

Difahamkan, pemilik syarikat tersebut ialah bapa dan mentua pasangan selebriti yang sebelum ini pernah dikenakan tindakan kerana melanggar SOP.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PEKERJA TV3 MACAM DAJJAL" - FATHIA MAHU DUITNYA

Aktres Fathia Latiff, 31, menerusi laman Instagram telah meluahkan kemarahan dan tidak puas hati kepada pihak TV3 dan Media Prima.

Dalam status yang dimuatnaik hari ini, Fathia menyelar TV3 dan menuntut pihak terbabit menyegerakan bayaran khidmat beliau dalam sebuah acara stesen televisyen.

Pelakon drama 'Ariana Rose' itu mendakwa dia mempunyai kontrak bagi membuktikan tuntutan yang dibuat itu adalah wajar.

"TV3, Media Prima tolong pulangkan duit saya untuk projek kormersial yang pernah saya buat beberapa tahun lalu. Jangan putar belit cerita.

Klik unuk gambar besar

"Kontrak ada semua jawapan dan baca betul-betul sebelum mendengar daripada pekerja-pekerja anda," ujarnya.

Dalam pada itu, Fathia turut meminta agar namanya tidak lagi disenaraihitamkan daripada membintangi drama atau telefilem terbitan stesen tersebut.

Dia turut mendakwa pekerja-pekerja di stesen televisyen itu bersikap tidak adil apabila memilih pelakon-pelakon baharu membintangi drama mereka.

"Sebab tu rating turun sebab pekerja TV3 macam dajjal. Cerita-cerita sedap suka hati korang tolak. Lepas tu pelakon baru korang sukalah sebab senang nak buli.

"Korang sedar tak korang kuli batak. Produser hebat penat pitching tapi korang ambil cerita lemau kampung yang tak stimulate dengan otak," tulisnya.

Tambah Fathia menerusi kapsyen pada status berkenaan, dia hanya digunakan untuk menaikan rating rancangan hiburan stesen itu apabila ditemubual dalam rancangan hiburan Melodi.

Fathia terkenal dengan mulut lantangnya sejak kebelakngan ini selain terpalit dengan pelbagai isu dan kontroversi yang dicetuskan melalui perkongsian di media sosial.

www.myartis.com / Sumber: mStar & Instagram Fathia Latiff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - SAMBUT BIRTHDAY - ENGKU ALEESYA KINI BERUSIA 7 TAHUN

Diam tak diam rupanya puteri kesayangan Erra Fazira dan Engku Emran iaitu Engku Aleesya telah menyambut ulangtahun kelahirannya yang ke-7 baru-baru ini.

Dalam satu majlis bertemakan 'Pyjama Party', Erra dan anak kesayangannya itu kelihatan comel sekali apabila mengenakan baju tidur sedondon.

Walaupun telah berpisah, Erra dan Emran tidak mempunyai masalah untuk bersama-sama menyambut hari kelahiran anak mereka itu. Seperti biasa, walaupun hadir... tapi mereka tidak bergambar bersama.

"Bismillahirrahmannirrahim.. Today is a very special date bcoz 7 yrs ago, it's the day where I first saw my angel..

"Happy 7th birthday Aleesya!! I hope you know how very much mom love you n how proud I'll always be to have a daughter as wonderful as you!

"Sayang mom, I may not able to carry you in my arms anymore but I will always carry you in my heart.. Moga Aleesya menjadi anak yang solehah dan sentiasa dalam lindungan dan keberkatan Allah..

"Berjaya hendaknya dunia dan akhirat mu anakku.. dan mom sentiasa doakan Aleesya bahagia zahir batin dunia akhirat.. Sayang Allah selalu.. Amin. Selamat ulangtahun sayang mom Aleesya!!!" ujar Erra di laman IGnya.

"Happy Birthday Boss," ucap Emran pula buat anaknya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIKRITIK MUATNAIK GAMBAR CIUM MULUT - SHARIFAH SAKINAH DAH LALI

Sharifah Sakinah telah dikritik oleh peminat susulan gambar cium mulutnya bersama suami yang dimuat naik di Instagram miliknya sebelum ini.

Menurut Sakinah, dia sudah lali dengan kritikan yang diterimanya kerana ini bukan kali pertama dirinya dikeji mahupun dicela. Dia sudah malas untuk memperbesarkan hal ini kerana dia berpendapat isu ini adalah sangat remeh

Ini bukan kali pertama Sakinah berhadapan dengan kontroversi, sebelum ini dia cukup terkenal dengan aksi gila-gila dalam beberapa siri video yang dimuat naik ke Keek.

Klik gambar untuk size besar

Bagi Sakinah, mungkin pada mulanya pengkritik akan menyerangnya secara bertalu-talu atas tindakannya itu, tetapi lama-kelamaan mereka akan senyap jika tiada siapa yang melayan.

"Saya cium pun dengan suami saya, bukan dengan orang lain. Malah ada lagi gambar saya yang agak seksi. Terutama gambar saya ketika tengah yoga dan aktiviti senam yang lain.

"Tak pula mereka nak kritik gila-gila. Jadi saya memang malas nak layan isu-isu macam ni, gambar itu pun saya tak 'delete'. Lama-lama nanti mereka senyaplah tu," ujar Sakinah dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TIDAK PERNAH TERBIT PENYESALAN... JUJURNYA, JIWA SAYA SANGAT ROSAK" - ELYANA

"Jika ada menganggap disebabkan sudah sihat, jadi, saya lupa diri, itu tekaan silap. Sebenarnya, kehidupan saya sama sahaja. Sekarang, saya ada beberapa sesi kemoterapi yang belum habis. Selepas habis, barulah saya berbincang dengan doktor untuk meneruskan rawatan lain.

"Perasaan saya tidaklah gembira atau lega selepas disahkan bebas kanser. Saya tahu kanser boleh datang semula pada bila-bila masa. Cuma, saya rasa gembira apa yang saya dengar dari doktor disebabkan sudah lama memperjuangkan kanser. Maksudnya, saya mahu sihat, jadi, apabila doktor mengesahkan sel kanser sudah tiada, tentunya saya gembira.

"Dalam hidup, tidak pernah terbit penyesalan kerana ini adalah proses kehidupan. Cuma, apa yang boleh saya katakan, saya impikan kehidupan baik untuk jiwa, setiap hari. Saya tentunya berfikir secara mendalam. Tetapi, saya tak mahu komen sebab kenyataan saya boleh dimanipulasi. Jadi, lebih baik saya tidak cakap apa-apa. Apa yang boleh saya katakan, inilah saya.

Klik untuk gambar besar

"Saya lihat netizen mudah sangat berkata-kata. Jujurnya, saya suka berkawan dengan peminat, seronok apabila ada orang nak bergambar. Sebab saya merasakan itu adalah salah satu tanda kasih sayang saya pada peminat, tetapi ada kalanya, kebaikan tidak dibalas dengan kebaikan," demikian kata penyanyi Elyana, 35.

Biarpun tindakan menanggalkan hijab menimbulkan persepsi buruk terhadapnya, penyanyi 'Kalis Rindu' itu tidak sesekali berhenti melakukan kebaikan. Mengenai tahap kesihatannya, Elyana memberitahu, dia masih menjalani rawatan kemoterapi seperti biasa.

Elyana yang disahkan bebas kanser limfoma pada Disember lalu itu enggan menangis, sekali gus dituduh sengaja mencari simpati. Dek kerana tidak mahu kenyataannya dimanupulasi, penyanyi ini memilih mengunci mulut berhubung isu tidak berhijab.

Sudah memikirkan tindak-tanduknya yang bakal mengundang kecaman netizen, Elyana berkata, dia perlu meletakkan sempadan seperti menutup komen, namun, ia bukan bermakna dirinya takut atau kalah.

Mengulas adakah terguris dengan komen dilemparkan netizen, jelas Elyana atau nama sebenarnya, Erneelya Elyana Emrizal, itu salah satu perkara yang amat menyedihkannya.

"Tetapi, tidak mengapa, semuanya tak boleh dipaksa. Insya-Allah, jika tertulis, saya menjadi apa yang netizen harapkan, ia akan terjadi juga. Buat masa ini, inilah saya. Fokus saya untuk menjaga jiwa. Jujurnya, jiwa saya sangat rosak, tetapi saya tidak mahu menyalahkan siapa sebab kita semua manusia biasa.

"Saya tidak mahu menangis kerana pasti ada beranggapan saya meminta simpati. Sekarang, saya fokus pada jiwa dan keluarga. Sudah menjadi adat, ketika senang semua orang akan datang, tetapi apabila susah, hanya saya dan keluarga sahaja yang tahu. Jadi, itu sahajalah fokus saya. Ini juga tidak bermakna saya akan berhenti berbuat baik, saya tetap akan berbuat baik sesama manusia," ujarnya yang belum bersedia menghasilkan single, buat masa ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ATUK' NASH TAMATKAN ZAMAN DUDA 2014

Gelaran 'atuk' bukanlah satu halangan untuk seseorang itu mengecap bahagia.

Demikian jugalah halnya dengan bekas ahli kumpulan Lefthanded, Nash atau nama sebenarnya Jamaludin Elias, 54, yang perlukan seorang teman hidup. Usia yang makin meningkat dan sudah lama menduda tidak mengurangkan 'keinginan' Nash untuk mempunyai 'peneman akhir hayat'.

Klik gambar untuk imej besar...

"Jika saya ingin berkahwin lagi ia bukan kerana nafsu tetapi saya ingin seorang isteri yang dapat menemani dan melengkapi hidup saya," ujarnya pada media dalam sidang media Pelancaran Tahun Melawat Malaysia 2014 semalam.

Menurut penyanyi veteran itu, perancangannya sekarang ialah berkahwin pada tahun hadapan. Malah kata Nash, calon isteri juga sudah ada dan mereka sudah mengenali antara satu sama lain sejak tahun 2010 lagi.

Bapa yang penyayang...

"Jika diizinkan Allah saya mahu berkahwin pada tahun hadapan.

"Bagaimanapun itu hanya perancangan dan berharap semua peminat doakan saya.

"Pada usia saya kini, saya tidak terlalu memikirkan perkara-perkara remeh dalam menjalinkan hubungan kerana menganggap ia tidak lagi sesuai dengan diri saya," tambahnya yang sebelum ini inginkan seorang wanita solehah dan mentaati suami..

Anak-anak Nash

Untuk info, jika tiada aktiviti seni, Nash banyak menghabiskan masa bersama cucu sulungnya yang baru berusia setahun. Katanya, tiada apa yang lebih penting selain keluarga dan kehadiran cucu menambahkan seri keluarganya.

Sebagai rekod, melalui perkahwinan terdahulu Nash telah dikurniakan tiga cahaya mata iaitu Fareena Nasha, 24, Najeeha Nasha, 22, Mohd Shameer Nasha, 16 dan seorang anak angkat bernama Jasmin Hanis Nasha, 14.

Sebagaimana kita sedia maklum, pada 16 November 2006 Nash pernah berkahwin dengan Datuk Sosilawati Lawiya (pengasas produk kecantikan Nouvelles Visages). Mereka bercerai pada 26 Mei 2009 iaitu kira-kira 15 bulan sebelum tragedi ngeri menimpa bekas isterinya itu di Banting, Selangor.

VIDEO MENARIK:

Video kredit: afyfybradoos


GAMBAR - HELIZA AF5 DI MEKAH

25 Gambar menarik Heliza Helmi ketika menunaikan umrah di Tanah Suci Mekah baru-baru ini. Difahamkan, Heliza ke Tanah Suci bersama beberapa rakan karibnya sebelum berlangsungnya perkahwinan Irma Hasmie dan suaminya.

Ikhlasnya, memang sejuk mata memandang seorang artis seperti Heliza yang melakukan perbuatan mulia sejak muda lagi. Moga Heliza akan terus terbuka hati untuk berhijrah ke arah yang lebih memberi manfaat dalam hidupnya. Amin..!

Klik untuk imej besar...


36 GAMBAR - SEKITAR MAJLIS AQIQAH ESHAAL, ANAK AKIM & STACY

Pasangan penyanyi Akim Ahmad dan Ummu Shaikhah Stacy Anam semalam telah mengadakan majlis aqiqah buat anak mereka, Eshaal yang lahir pada 17 Februari lalu.

Dalam masa sama, pasangan Akademi Fantasia ini juga turut mengadakan majlis bacaan yaasin, tahlil arwah dan doa selamat.

Selain Eshaal, Akim dan Stacy turut mempunyai anak angka bernama Bella De Luna Valentina, yang kini berusia lima tahun

Klik untuk gambar besar

www.myartis.com / Foto: Akim Ahmad IG, Stacy Anam IG, @gafim_mers, @myhappymoments.my, @piaqiakl, @kimcylovers & #eshaal

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"NYAWA PERGI, HUTANG TETAP DILUNASKAN" - WANITA BERANG PADA SHAHIR

Semua mengetahui mengenai kontroversi curang dengan kekasih yang melanda penyanyi dan pelakon Shahir Zawawi sebelum pentas akhir AF Megastar berlangsung.

Isu tersebut baru sahaja reda, namun nama Shahir sekali lagi menjadi sebutan apabila dikatakan telah meminjam sejumlah wang daripada seorang wanita yang dikenali Raudhatul Ain.

Menerusi Facebook, Ain seolah sangat berang dengan Shahir kerana masih tidak membayar hutangnya walaupun sudah diminta berulang kali.

"Untuk kesekian kalinya, lebih dari 50 kali melanggar janji. Semoga Allah mudahkan urusan kau dan keluarga engkau!

Klik untuk gambar besar

"Mudahkan urusan orang supaya lebih mudah kehidupan kelak. Terima kasih Ahmad Shahir Bin Zawawi atas kebangsatan kau buat. Janji sampah kau boleh pergi kutip buang lautan hindi.

"Kerana keyakinan diri aku sangat tinggi dengan Allah. Semoga Allah gandakan rezeki kau berganda dan tak menyusahkan orang lain kelak.

"Perjanjian kita walau antara satu nyawa yang pergi dahulu, hutang tetap dilunaskan oleh wakil keluarga. Selamat terbang tinggi dan tidak menyusahkan orang lain lepas ni," tulisnya di Facebook.

Difahamkan, Shahir berjanji untuk memulangkan wang wanita terbabit selepas tamat program AF Megastar. Namun penyanyi itu seolah tidak membayarnya hingga sekarang.

Wanita itu juga sempat memberi sindiran kepada sesiapa yang mahu melunaskan hutang Shahir supaya memberi cek yang sah.

Kami tidak pasti pula berapa jumlah pinjamannya, pastinya banyak kerana kenyataan wanita terbabit seolah Shahir pernah memberi cek tendang kepadanya.

Sejauh mana kebenarannya, kami tidak pasti. Harap Shahir tampil memberikan penjelasan.

www.myartis.com / Sumber:  Facebook Raidhatul Ain

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SAJAT KONGSI FOTO 'TUALA WANITA' - NETIZEN 'MELUAT'

Usahawan kosmetik sensasi ini yang juga penyanyi, Nur Sajat kini sedang berada di Dubai mengikuti pengajian kursus dandanan rambut.  Walaupun berada jauh dari Malaysia, nama Sajat tidak pernah lekang daripada kontroversi panas.

Terbaru, Sajat ada memuatnaik gambar tuala wanita berserta status yang mengundang kecaman netizen. Menerusi gambar tersebut, Sajat memberitahu ketiga-tiga barang tersebut merupakan benda paling penting baginya dan akan sentiasa dibawa kemana-mana.

Seperti sudah dijangka, gambar tersebut dibanjiri dengan komen-komen kecaman dan ramai netizen mempersoalkan status jantina Sajat.

Klik untuk gambar besar

Rata-rata netizen wanita pula dilihat meluat dengan perkongsian tersebut dan mengatakan bahawa seorang perempuan tulen tidak akan menguar-uarkan kepada umum jika mereka datang bulan.

Tidak kurang juga ramai yang berpendapat Sajat bertindak sedemikian bagi membuktikan jantina dirinya perempuan. Apa pun lebih baik jika kita doakan yang baik-baik  saja untuk Sajat.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - PERCUTIAN 'ROMANTIK' ANNE & SUMALI DI LONDON

Gambar-gambar percutian 'berdua' Anne Ngasri dan suaminya Mohd Sumali Reduan di Kota London yang pastinya terindah bagai berbulan madu layaknya. Mereka ke luar negara beberapa hari lalu tanpa membawa anak-anak sekaligus menambahkan lagi saat-saat romantik yang ada. Heh.

Nampaknya, bahagia sungguh Anne sejak mengahwini Sumali pada Disember tahun lalu. Bukan sekadar menjadi isteri kepada suami penyayang, malah Anne turut berjaya menyandang jawatan sebagai Ketua Puteri Umno Dataran Merdeka baru-baru ini. Cayalah!

Klik gambar untuk imej besar...


DEPRESI KENA BOIKOT, DIMARAHI TAK BAGI BERNIAGA - KAK LONG MENANGIS MINTA MAAF, TAKKAN ULANGI LAGI

"Maafkan Kak Long, jangan boikot Kak Long. Kak Long ada anak kecil, nak tanggung anak sekolah, nak kena bayar yuran. Nak kena belajar hari-hari cari duit makan. Suami saya tak boleh bekerja dah sebab tak sihat, dia ada di hospital. Minta maaf semua. Saya pernah terfikir (nak terjun) sebab saya pernah duduk di hotel tinggi. Kalau saya tak ada anak...

"Tapi Kak Long tak marah netizen semua, Kak Long tahu itu kesilapan Kak Long dan nak berkawan dengan semua. Bagi Kak Long peluang biar boleh ubah hidup Kak Long. Saya akan ajar anak lebih baik. Lepas berlaku benda ni, mereka nampak saya nangis, mereka janji nak buat perangai molek.

"Tolong bagi peluang keluarga Kak Long. Saya buat permohonan maaf walau saya silap atau tak buat silap. Ini melibatkan maruah keluarga saya. Walaupun saya dibesarkan di pasar malam, tak semua orang pasar malam perangai macam saya. Dalam ramai-ramai tu saya seorang je. Kesilapan tu dari saya je. Saya nak minta tolong bagi peluang kepada saya.

"Nak pergi mana-mana semua orang pandang buruk! Saya janji demi Allah saya takkan buat walau saya salah atau betul saya takkan ulangi lagi. Takkan marah, maki hamun orang atau panggil kata-kata buruk," kata Kak Long dalam sesi siaran langsung di TikTok @sagittarius_women dimana dia tampil membuat permohonan maaf sekali lagi selepas akaun media sosialnya dinyahaktif.

Klik untuk gambar besar

Tidak menyimpan dendam dengan netizen, tutur Kak Long lagi, dia mahu diberikan peluang dan kemaafan. Dalam sesi siaran langsung itu, Kak Long tampil bersama seorang jejaka dan wanita yang turut menjelaskan situasi sebenar dirinya ketika ini.

"Ini orang Islam dan saya bukan sesiapa. Takkan korang nak dia terjun bangunan baru puas hati? Ini buli siber, tolong berhenti. Saya kasihan dia tak boleh nak cari makan, tak boleh berniaga, tak boleh buat reviu.

"Dia pergi pasar malam orang marah-marah tak bagi berniaga. Empat hari ni dia sampai dah kering air mata, setiap kali cerita dia menangis. Kak Long sampai depresi, sampai makan ubat. Kita dah cakap, Kak Long ni bagus. Stop jadi batu api. Saya minta semua berhenti," rayunya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIH ANAK SULUNG DITUDUH ANAK LUAR NIKAH - FATIN AFEEFA SEDIA DISAMAN BEKAS SUAMI

"Anak saya, Arrian, bukan anak luar nikah, tolonglah! Melampau. Hanya kerana awak tak nak saya berkahwin, awak buat macam ni kepada saya, melampau," itulah kata pelakon Fatin Afeefa yang meluahkan rasa sedih dan tampil menjelaskan status anak pertamanya, Arrian Adam Aisy Arrian menerusi Live TikTok, semalam, selepas anak lelakinya itu dituduh sebagai anak luar nikah oleh bekas suaminya, pelakon Adam Shahz.

Kata Fatin, dia tidak pernah menghalang Adam, 41, untuk berjumpa dengan anak-anak dan tak pernah memburukkan Adam sebagai bapa mereka. Tambahnya, dia tidak takut hak penjagaan anak-anaknya dirampas Adam kerana yakin dirinya lebih mampu membesarkan mereka.

Dalam pada itu, Fatin atau nama sebenarnya Fatin Nur Afifah Shamsudin, 28, berkata bahawa dirinya bersedia disaman bekas suaminya itu dan telah menyediakan semua dokumen jika perlu.

Klik untuk gambar besar

"Saya dah penat. Saya dah tak larat. Dah lima tahun. Saya dah move on. Peguam saya dah sedia, kami ada semua dokumen. Saya sudah lebih dari bersedia cuma saya nak awak (Adam) keluarkan duit dulu sebab saya dah penat nak keluarkan duit saya dulu," ujarnya.

Baru-baru ini, dunia hiburan dikejutkan dengan aksi pertelingkahan media sosial antara Fatin dan bekas suaminya. Melihat pada status yang yang dimuat naik, Fatin telah dituduh mengabaikan anak-anak kerana berlibur di kelab malam bersama lelaki dan Adam Shahz pula didakwa tidak pernah melunaskan nafkah anak-anak semenjak 4 tahun yang lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK LAT SIFATKAN ADIKNYA, ALLAHYARHAM MAMAT KHALID PENCINTA SENI TEGAR

"Melihat minatnya daripada kecil, saya tak pelik akhirnya arwah merealisasikan cintanya terhadap dunia seni. Kami lima beradik... Ada dua perempuan, tiga lelaki. Kalau saya pulang ke kampung dari ibu kota, kami berkumpul sesama adik-beradik. Ada yang menyanyi, main alat muzik dan arwah akan jadi tukang 'sambung' atau 'kecoh'.

"Sekarang, arwah ada ramai pengikut bagi setiap hasil kerjanya. Banyak filem dihasilkannya. Malah, melihat hala tuju dan acuan kerja seninya, saya percaya dia boleh membimbing anak muda. Itulah yang dilakukan kepada anak keempatnya, Mohd Khalid Amen," ujar kartunis legenda, Datuk Mohammad Nor Khalid atau lebih dikenali sebagai Datuk Lat yang menyifatkan adik bongsunya, Allahyarham Mamat Khalid pencinta seni tegar.

Lat berkata, jika berkumpul bersama adik-beradik, Allahyarham Mamat gemar menunjukkan keghairahannya dalam seni. Dalam pada itu, Lat juga berharap sumbangan Allahyarham Mamat dalam mengangkat seni akan terus memberi manfaat kepada negara termasuk Perak.

"Seperti saya, arwah seperti pulang ke sarang (Ipoh) untuk berkarya. Saya pun akhirnya balik ke sini selepas puas merantau. Malah, arwah antara seniman yang terus mengangkat Perak sebagai lokasi penggambaran utama kerja seninya. Hinggakan arwah mengasas dan menubuhkan kafe Sarang Art Hub di Tanjong Malim sebagai pusat hentian dan persinggahan berpaksi seni," katanya.

Ditanya mengenai tentangan arwah bapa terhadap minat adiknya dalam dunia seni, Lat berkata, perkara itu lumrah: "Macam saya dan adik-beradik lain pun ada minat itu dan ini. Saya sendiri sukakan seni. Bapa akhirnya belikan alat melukis untuk saya. Apabila sampai ke tahap arwah mula membesar, bapa sudah tua dan mula rasa minat seni itu tidak sesuai. Tetapi biasalah, orang tua, tak suka... akhirnya suka juga," tuturnya.

Allahyarham Mamat Khalid atau nama sebenar, Mohamad Mohamad Khalid, 58, menghembuskan nafas terakhir di Hospital Slim River, kira-kira jam 12.30 tengah malam tadi. Jenazah Allahyarham akan disembahyangkan di Masjid Jamek Idris Iskandar Shah, Sungai Rokam di sini sebelum dikebumikan di Tanah Perkuburan Islam Masjid Kampung Paloh selepas Zohor.

Turut menziarah jenazah adalah Menteri Belia dan Sukan, Datuk Seri Ahmad Faizal Azumu dan rakan seni seperti Datuk Awie, Pekin Ibrahim dan Bell Ngasri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS KRITIKAL AKIBAT COVID-19 - NENEK DALER YUSUF MENINGGAL DUNIA

"Dia lebih daripada seorang ibu kepada saya. Al-Fatihah," tulis pelakon Daler Yusuf menerusi laman Instagram miliknya yang memaklumkan neneknya iaitu Muhammadiyeva Shodi meninggal dunia di sebuah hospital di Uzbekistan akibat Covid-19, Jumaat.

Daler atau nama sebenarnya Daler Yusuf Khamrokulov Muhammad, 28, meluahkan rasa sedih dengan pemergian nenek yang sudah dianggap lebih daripada seorang ibu. Daler juga memuat naik foto kenangan dia mencium pipi Allahyarham neneknya di laman sosial.

Ruang komen di perkongsian tersebut dipenuhi dengan ucapan takziah daripada netizen yang mendoakan agar arwah nenek Daler ditempatkan dalam kalangan orang beriman. Menerusi laporan mStar pada Rabu, Daler memberitahu neneknya ketika itu dalam keadaan kritikal dan terdapat jangkitan pada bahagian paru-paru nenek yang berusia 76 tahun tersebut.

Memandangkan Daler kini berada di Kuala Lumpur, pelakon drama Encik 'Suami Mat Salih Celup' itu mengakui dia berasa bimbang memikirkan kesihatan neneknya. Hasil semakan di laman sesawang Worldmeter pada Rabu, seramai 27,300 orang telah dijangkiti Covid-19 di negara berkenaan.

Al-Fatihah

Klik untuk gambar besar

www.myartis.com / Sumber & foto: mStar & Instagram Daler Yusuf

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI SELUAR LEGGING COKLAT - LIYANA JASMAY DIKECAM

Jika sebelum ini, pelakon Scha Al-Yahya dan Bella Dally mendapat respon dari netizen berhubung isu pakaian jenis berwarna kulit itu, kini giliran pelakon Liyana Jasmay pula.

Pelakon 'Kami The Movie' itu yang tampil berhijab pada Julai tahun lepas telah memuatnaik sekeping gambar dimana dia mengenakan sweater berwarna merah jambu dan seluar legging berwarna coklat gelap.

Namun, gambar tersebut telah mendapat respon dari netizen yang memberi fokus pada bahagian kakinya itu. Dalam pada itu, ada juga netizen yang memuji kecomelan heroin filem 'Papadom' itu.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"OKAYLAH, INI BTS MELAYU... SANGAT KEBETULAN" - AWAL ASHAARI

"Saya pun tidak tahu yang baju ini dipakai oleh seorang anggota BTS, cuma saya dapat tahu apabila ada orang 'forward' di Twitter. Saya pun terkejut juga bila bukan saja baju sama, rambut pun sama juga. Sangat kebetulan.

"Apa yang pasti baju ini diterbangkan khas dari Paris iaitu koleksi Louis Vuitton Fall Winter 2021 untuk saya pakai pada ABPBH 34. Saya seronok sebab dapat bereksperimen dan terharu apabila peminat menghargai gaya itu.

"Okaylah, ini BTS Melayu," kata pelakon dan pengacara Awal Ashaari apabila persalinan yang digayakannya pada malam kemuncak Anugerah Bintang Popular BH ke-34 (ABPBH 34), Sabtu lalu mencuri perhatian peminat kumpulan K-Pop popular dari Korea Selatan, BTS.

Klik untuk gambar besar

Ini kerana Awal menyarungkan sut Louis Vuitton Fall/Winter 2021 yang pernah digayakan anggota kumpulan itu, J-Hope. Awal berkata, baju itu diterbangkan khas dari Paris, Perancis daripada koleksi Louis Vuitton Fall/Winter 2021 untuk digayakan pada ABPBH 34.

Menerusi komen peminat di TikTok, kebanyakannya melahirkan rasa kagum dengan penampilan Awal pada malam itu: "Ini I approved." - "POV: Awal is secretly an Army and his bias is Hobi (J-Hope)" kata beberapa warganet.

Difahamkan, Awal turut menggayakan baju yang pernah dipakai seorang lagi anggota BTS iaitu Jungkook sewaktu mengacarakan sebuah program. Untuk makluman, koleksi Louis Vuitton Fall/Winter 2021 diperkenalkan kepada umum pada Julai lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - AWIE SELAMAT NIKAHI SYARIFAH LADYANA

Kira-kira jam 12.10 tengah hari semalam, penyanyi dan pelakon Awie atau nama sebenarnya, Ahmad Azhar Othman, 48, telah selamat diijabkabulkan dengan pilihan hatinya, Sharifah Ladyana Syed Shamsuddin, 29, dengan sekali lafaz.

Majlis pernikahan yang berlangsung di lokasi rahsia atas permintaan Awie dan keluarganya itu dihadiri anak-anak Awie dan anggota keluarga terdekat. Bagaimanapun pasangan ini dikatakan telah bernikah di Masjid Sultan Sulaiman di Songkhla, Selatan Thailand.

Dalam majlis tersebut, Awie memakai baju berwarna hitam dengan selempang dan tanjak berwarna kuning manakala isterinya yang sebelum ini pernah bertugas di sebuah syarikat penerbangan, tampak anggun mengayakan baju kebaya berwarna serupa. Pasangan ini masing-masing menitiskan air mata selepas berakhirnya majlis akad nikah.

Menurut Awie, keikhlasan Syarifah Ladyana menerima dan melayan lima anaknya daripada perkahwinan terdahulu seperti darah daging sendiri adalah salah satu sebab beliau terpikat dengan wanita itu.

"Dia wanita yang bersederhana dalam segala hal serta pandai membawa diri. Paling penting, dia bukan saja menerima saya seadanya, malah menyayangi anak-anak saya tanpa syarat.

"Keikhlasan itu yang menambat hati saya untuk menyuntingnya sebagai suri hidup. Bagi saya, kebahagiaan ini bukan untuk saya seorang, sebaliknya kepada anak-anak saya yang perlukan belaian ibu," katanya yang memberi mas kahwin sebanyak RM360 kepada Syarifah.

Selesai majlis pernikahan, pengantin telah diraikan dalam majlis resepsi berkonsep tradisional Melayu di tepi pantai dengan dihadiri kira-kira 250 tetamu, semalam.

Untuk makluman anda, perkahwinan ini merupakan kali ketiga buat Awie yang mengikat tali pertunangan dengan Sharifah Ladyana di Hotel Vistana, Pulau Pinang pada 3 Jun lalu.

Sebelum ini, Awie pernah mendirikan rumah tangga dengan Arni Nazira Anuar pada tahun 1998 sebelum bercerai lapan tahun kemudian.

Menerusi perkahwinan dengan Arni, Awie dikurniakan dua anak perempuan iaitu Puteri Aleeya Antasha, 16, dan Puteri Aleefa Antasha, 14.

Awie kemudian menikahi Rozana Misbun pada tahun 2005 secara rahsia di Selatan Thailand. Hasil perkahwinan itu, mereka memiliki tiga anak iaitu Putra Ahmad Merrah, 9, Putra Ahmad Rezzki, 7, dan Puteri Qasseh Antasha, 6.

Pada 1 November 2014, Rozana dilaporkan berjaya mendapatkan tuntutan fasak secara taklik terhadap Awie dari pejabat Majlis Agama Islam, Songkhla, Thailand. Kes pengesahan perceraian mereka masih lagi berjalan di mahkamah syariah dalam negara.

Sumber: Berita Harian, mStar & Utusan
Foto: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SERA MASIH DIPUJUK SHUK?

Sejak kebelakangan ini, penampilan isteri kepada pelawak Shuk Sahar iaitu Rossa Sera mendapat perhatian ramai apabila dia dilihat tampil langsing selepas berjaya menurunkan berat badan lebih 10 kilogram.

Terbaru, perkongsian Sera di Insta Story mencetus tanda tanya apabila Sera dilihat sempat mengucapkan terima kasih kepada Shuk berserta emoji love serta mengatakan anak-anak mereka turut gembira.

Sementara itu, Sera turut berkongsikan beberapa paparan mesej daripada seorang individu dipercayai daripada suaminya. Mesej tersebut seolah memberi gambaran individu tersebut memohon maaf di atas apa yang terjadi serta meminta peluang untuk bersatu semula.

Klik untuk gambar besar

Dalam pada itu, individu berkenaan turut memintanya supaya tidak terlalu cantik sangat serta tidak melayan mesej di Instagram daripada orang yang tidak dikenali.

Sebelum ini, rumah tangga Shuk sering menjadi perhatian ramai. Ini adalah selepas isterinya kerap kali berkongikan luahan hati serta mendedahkan wujudnya orang ketiga.

Pada November tahun lalu, Sera mendedahkan sudah sebulan tidak tinggal sebumbung dengan suaminya dan kini dalam proses untuk failkan cerai selepas lima tahun berdepan konflik rumah tangga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI RESPON WANI COMEL BILA NETIZEN NASIHATI SUPAYA LABUHKAN BAJU & TUDUNG

"Badan saya besar. Baju saya susah nak cari untuk saiz badan saya. Insya-Allah kalau dah ada baju saiz saya, saya akan pakai labuh," ujar wanita yang mengalami masalah obesiti, Wani Comel, 23, yang mengakui agak susah untuk mencari pakaian yang sesuai dengan bentuk badannya.

Menurut Wani atau nama sebenarnya Nurul Airawani Nazira Ibrahim, disebabkan mempunyai bentuk badan yang agak besar jadi dia tidak menemui saiz baju yang kena ukurannya.

Wani menjawab soalan warganet yang menasihatinya supaya memakai pakaian serta tudung yang labuh menerusi Ask Me A Question: "Salam Wani sayang. Cuma nak pakai cakap baju yang labuh bahagian atas dan labuhkan tudung bahagian dada," kata netizen.

Terdahulu, nama Wani menjadi tumpuan ramai selepas dia bertandang ke ibu kota bagi mengadakan sidang media susulan konflik dirinya bersama usahawan komestik, Datuk Seri Aliff Syukri. Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


38 TAHUN DALAM INDUSTRI - SALIH YAACOB MAHU CEBURI BISNES HARTANAH PULA

Penghibur berpengalaman Salih Yaacob, 58, yang masih bertugas di konti radio Sinar memberitahu pada usia sudah setengah abad, dia kini ada impian baru mahu dikejar. Katanya, dia tidak menyangka namanya masih mampu bertahan hingga kini, apatah lagi ramai juga dalam kalangan rakan seperjuangannya sudah tiada.

"Selama 38 tahun dalam industri seni, saya sudah puas kerana pernah bergelar pelakon, penyanyi, pengacara, pelawak, penyampai radio dan menjayakan konsert. Tidak ada apa lagi yang saya inginkan selain cuba menceburi perniagaan pula dalam bidang hartanah seperti perhotelan dan inap desa.

"Dah lama sangat rasanya dan sudah tiga dekad pun saya bertahan. Walaupun masih sayang (karier seni), tetapi saya harus akur bahawa sekarang era baru yang didominasi generasi muda.

"Untuk bersaing dengan mereka (generasi muda) dalam penggunaan kemudahan teknologi masa kini, saya akui perlu banyak belajar. Namun, saya tetap bersyukur ke hadrat Allah SWT kerana melalui karier seni ini juga saya dapat sara keluarga dan besarkan anak," katanya.

Klik untuk gambar besar

Ditanya apakah ada rajuk di hatinya, Salih menafikan dan memberitahu dia hanya sedar masa kegemilangan sudah berlalu.

"Tidak ada apa yang saya terasa hati pun. Cuma, melihat pada faktor usia yang makin meningkat ini membuat saya terfikir masanya sudah tiba. Sekarang, saya harus sedia untuk mencuba bidang baru yang sesuai dengan keadaan diri seperti bidang perniagaan," tuturnya.

Menurutnya, sampai bila dia harus berasa selesa dalam zon sekarang yang sudah bertukar ke arah penguasaan teknologi. Sudah 13 tahun berkhidmat di stesen radio Sinar, Salih berkata, dia sangat berterima kasih kepada pendengar yang setia menyokongnya.

"Saya hanya mampu ucap terima kasih pada sokongan anda (pendengar) semua. Semoga Allah SWT membalas segala-galanya. Malah, saya mohon doakan juga semoga impian untuk berjaya dalam perniagaan yang ingin diceburi selepas ini menjadi kenyataan," ujarnya.

Untuk makluman, Salih mula menceburi bidang lakonan pada era 1980-an menerusi Pentasrama dan bakat seninya sebagai pelakon diketengahkan pelawak dan pengarah, AR Badul.

Seangkatan dengan Allahyarham Mr Os, Salih cukup dikenali menerusi filem seperti 'Puteri Remaja', 'Keluarga 69' dan 'Jejaka Perasan'. Pada 1983 hingga 1986 pula, Salih mengembangkan bakat dalam nyanyian dengan menyertai Orkestra Tentera Darat (OTD) sebagai penyanyi.

www.myartis.com / Sumber & foto: Harian Metro & Instagram salih Yaacob

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERKAHWIN DENGAN CHE HAFIZ - JULIA FARHANA KECEWA DIFITNAH, BUAT LAPORAN POLIS

Pelakon Julia Farhana tampil berkongsi perkara serupa dimana menjadi mangsa fitnah selepas bekas suami Lufya Omar, Dr Che Muhammad Hafiz Che Baharum mendakwa hal yang sama. Julia dalam masa sama turut mendedahkan dia adalah tunang kepada Dr Che Hafiz.

Julia atau nama penuhnya Julia Farhana Marin, 28, berkata, ekoran berdepan fitnah Lufya dia terpaksa membuat laporan polis bagi mempertahankan dirinya.

"Kenapa bila dah dekat tarikh perkahwinan baru terjadi semua ini? Saya buat laporan polis kerana sahabat dan rakan kongsi perniagaan saya diganggu dengan gambar-gambar saya di tempat awam berserta pelbagai fitnah.

"Fitnah besar (berbukti) bahawa saya melakukan sesuatu yang salah di sisi undang-undang. Itu tujuan laporan polis dibuat," kata Julia yang berkongsi perkara itu menerusi hantaran di Instagram miliknya berserta salinan laporan polis bertarikh 7 November 2022 dan paparan tangkap layar perbualannya bersama seseorang dipercayai Lufya.

Julia sebelum ini ada berkongsi kronologi panjang mengenai apa yang berlaku dan juga memuat naik tangkap layar mesej yang dihantarnya kepada individu itu, namun, menerima reaksi yang dilihat kurang matang.

Klik untuk gambar besar

Dalam pada itu, Julia turut berkongsi kekecewaannya dengan situasi yang berlaku dan ingin menjelaskan segala persoalan serta fitnah yang timbul membabitkan namanya.

"Saya sangat kecewa dengan khabar angin yang bertebaran sebab saya adalah seorang yang menjaga privasi serta kehidupan peribadi saya. Namun, sejak muncul pelbagai versi cerita, saya perlu bersuara untuk mempertahankan hak saya," tuturnya.

Jelas Julia, dia pernah cuba berbincang dengan Ludya namun tindakan itu tidak berakhir dengan baik malah difitnah dengan tuduhan tidak berasas.

Tambahnya, meskipun Dr Che Hafiz menasihatinya agar tidak berhubung dengan Lufya namun dia tetap berdegil kerana menghormati pelakon itu sebagai ibu kepada anak bakal suaminya.

"Berkali-kali bakal suami nasihatkan supaya jangan berhubung dengannya. Saya degil. Saya respon sebab apa? Sebab nak hormati dia dan buka peluang untuknya berbincang dengan saya sekiranya diperlukan.

"Saya tiada masalah kalau nak berbincang, bagaimanapun saya dihina. tunang saya terima fitnah dan hinaan tentang saya. Namun saya masih kata tidak mengapa. Mungkin dia salah faham. Sekarang, secara umum?," jelasnya.

Berkongsi kekecewaan tersebut, Julia berkata, dia enggan masuk campur dalam kemelut melibatkan Dr Che Hafiz dan Lufya namun keadaan menjadi keruh apabila namanya turut dikaitkan sama.

"Saya tak ada niat untuk terbabit dalam masalah ini. Saya terima masa lalu bakal suami saya. Niat saya mudah, saya nak berbaik tetapi dibalas sebegini. Saya adalah orang yang waras dan saya nak kembali kepada kehidupan peribadi saya," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ABBY ABADI JADI NENEK KEBAYAN..

Aksi terkini Abby Abadi yang memegang watak nenek kebayan ketika menjalani penggambaran 'ALLADIN' di Perak. Nampaknya Abby seperti sudah 'pulih' daripada 'stress teruk' yang dialaminya baru-baru ni. Baguslah kalau gitu..!

"Malam jumaat ek? Doa yang baik-baik ek malam ni... Huhu.. Saya tengah suting lagi, Jangan emosi sangat layan status saya yang sebelum neh. Sekadar berkongsi.... Yang baik jadikan tauladan, yang buruk jadi sempadan k.. Takmoh gado-gado k especially untuk wanita-wanita sume! Huhu.. Buktikan kita 'gagah perkasa' ;D meowww! Luv U olls," ujar Abby melalui facebooknya.

Ada 11 gambar kesemuanya. Jom layanzz..!!

Klik untuk imej besar...

Photo: Abby Abadi FB


ZIZI BERSYUKUR SUDAH SIHAT, KINI KEMBALI BEKERJA SEMULA

Penyanyi Zizi Kirana, 37, yang sebelum ini terpaksa berehat selama dua bulan selepas dimasukkan hospital pada Oktober tahun lalu itu kini kembali mula bekerja setelah sudah sihat.

Kata isteri kepada pelakon Yusof Bahrin itu, sepanjang Januari ini dia bakal terbabit dalam beberapa program televisyen selain menyiapkan single terbaharunya.

Sepanjang tempoh berehat selama dua bulan itu, Zizi berkata, dia memanfaatkannya dengan berehat dan meluangkan masa bersama suami tercinta juga pelakon Yusuf Bahrin serta keluarga.

"Alhamdulillah, saya dah sihat. Sekarang sudah mula kerja semula. Sudah mula sedikit demi sedikit. Selain sekarang dalam proses habiskan rakaman single baru, saya juga menjalani penggambaran beberapa program. Cukup sudah dua bulan berehat lepas keluar hospital tempoh hari," katanya kepada Harian Metro.

Klik untuk gambar besar

Berkongsi mengenai keadaan kesihatannya sehingga dia dimasukkan hospital, Zizi juga penyanyi lagu Eh! berkata, dia mengalami kekurangan darah dan badan lemah kerana terlalu penat bekerja.

"Sebenarnya saya dua kali masuk hospital. Cuma yang kali kedua tu agak sakit sikit. Pada awalnya saya pengsan di rumah sebelum dikejarkan ke hospital sehingga perlu dimasukkan dua pek darah. Selepas lima hari baru boleh dibenarkan keluar hospital.

"Insya-Allah, untuk kali ini saya cuba untuk urus masa dan kerja dengan lebih baik. Pengurus pun sudah cakap ambil tawaran kerja yang tidak memerlukan komitmen tinggi atau dalam masa yang panjang di lokasi seperti berlakon. Kalau persembahan nyanyian tidak ada masalah," jelasnya.

Mengenai cahaya mata, Zizi yang berkahwin pada 19 September tahun lalu menyerahkan perkara itu kepada ketentuan Allah SWT: "Kami tak pernah merancang pun. Kalau ada rezeki, kami sangat gembira. Tapi, kami pun tetap berusaha," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - ULANG TAHUN PERKAHWINAN ERIN MALEK & FARRIZ

"Happy 2nd Anniversary Sayang? Thank you for being a lovely Wife & Awesome Mommy to our little boy! Eventhough 2 is still a small number. Insyaallah looking forward for many more!" demikian kata Farriz Fauzy, suami kepada Erin Malek sempena ulang tahun perkahwinan mereka yang kedua.

Sementara Erin pula turut mengucapkan ayat yang sama di IGnya: "Happy 2nd anniversary Sayang!"

Apa yang menarik, ulang tahun perkahwinan itu disulami dengan khabar gembira baru-baru ini apabila Erin disahkan hamil anak kedua.

"Cant wait to see your lil sister soon Faliq. InsyaAllah agar semuanya dipermudahkan, Amin," kata Erin Malek yang mengesahkan berita tersebut beberapa hari lalu.

Foto: Erin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


10 TAHUN SUAMI SETIA DISISI ELYANA LAWAN KANSER: "KITA SUDAH BERJANJI KETIKA AKAD NIKAH"

"Ia satu situasi yang memang saya kena hadapi. Kita kena fikir bahawa kita sudah berjanji ketika akad nikah untuk menjaganya. Selagi kita mampu, kita jaga. Sebab kita bukan sahaja berjanji kepada manusia, tetapi juga pada Allah SWT. Jadi saya cuba tunaikan.

"Mungkin juga kerana saya terlalu menyayanginya. Iyalah sebagaimana orang lain mungkin ada ibu bapa lagi. Saya pula sebaliknya. Hanya tinggal dia dah anak. Hanya mereka yang saya ada untuk jaga.

"Jadi cubalah untuk menjaga mereka dengan baik," demikianlah kata suami kepada penyanyi Elyana, Khairul Anuar Husin, 48, yang menjawab pertanyaan media mengenai kesetiaannya dalam menjaga isteri yang berjuang melawan kanser selama 10 tahun.

Menurut Khairul Anuar, dia sebagai ketua keluarga cuba sebaik mungkin untuk berada di samping isteri tercinta selepas selamat diijab kabulkan sebagai pasangan yang sah walau apa yang terjadi.

Klik untuk gambar besar

Tambahnya lagi, perasaan sayang yang kuat terhadap penyanyi lagu 'Kalis Rindu' itu turut mendorongnya untuk terus harmoni bersama isteri dan anak-anak.

Elyana atau nama sebenarnya Erneelya Elyana Emrizal, 34, sebelum ini memaklumkan berita gembira apabila apabila penyakit kanser limfoma tahap empat yang dihidapinya telah hilang.

Menerusi laman sosial Instagram, Elyana memuat naik sekeping foto dan video hasil imbasan badannya bersama doktor untuk tatapan umum pada 8 Disember lalu.

Untuk makluman, Elyana berkahwin dengan Khairul Anuar pada tahun 2010. Hasil perkahwinan itu, mereka dikurniakan seorang cahaya mata Cinta Sumayyah, 12, dan seorang anak angkat iaitu Ramadhani yang kini berusia tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA MUATNAIK VIDEO KLCC - NETIZEN DAKWA IA DITUJU BUAT FATTAH

Sebelum berlangsungnya majlis pernikahan pasangan popular Fattah Amin dan Nur Fazura, pelakon dan usahawan, Noor Neelofa telah memuatnaik satu video ke laman Instagramnya.

Ia merupakan video bangunan KLCC dengan kapsyen "Just looking at you makes me happy".

Kalau anda masih ingat, fenomena Lofattah sebelum ini lebih hangat diperkatakan sebelum wujudnya hashtag Fattzura.

Melihat pada bahagian komen, rata-rata netizen mengaitkan KLCC sebagai simbolik kepada diri Fattah dan kapsyen pula didakwa ditujukan buat pelakon lelaki popular tersebut.

Klik untuk gambar besar

Kalau ada yang tahu, ada satu petikan daripada buku '99 Kata-Kata #QalifModen Fattah Amin' yang berbunyi:

"Aku dulu selalu berangan nak gi KLCC nak bawak kereta aku sendiri dan parking Valet. Ternyata kini telah termakbul hahh…. kelakar kan"

Tidak kurang juga peminat yang hairan dengan komen yang ditinggalkan seakan-akan memberi gambaran yang Neelofa 'terhegeh-hegeh' dengan Fattah dan belum move on selepas apa yang terjadi.

Keserasian dan kemesraan antara Neelofa dan Fattah memang nampak semulajadi sehingga digosipkan sedang hangat bercinta.

Kami faham hasrat peminat Lofattah untuk melihat dua artis pujaan mereka ini kembali bercinta bersama sudah musnah apabila Fattah kini sah menjadi suami Fazura.

Namun, ia tidak bermakna Neelofa belum 'move on' daripada kisah mereka dahulu. Sebagai peminat, kita doakan yang terbaik sahaja buat Neelofa dan janganlah lagi mengungkit kisah lalu.

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELEPAS 'SURVEY', TENGKU JIHAN UCAP ULANG TAHUN KE-15 - CIK B TRENDING DI TWITTER

Baru-baru ini, nama anak usahawan kosmetik, Datuk Seri Vida iaitu Cik B telah menjadi trending di laman Twitter selepas 'survey' menunjukkan ramai tak ingat hari lahirnya. Cik B yang dilahirkan pada tahun 2005 itu berkongsi satu video di laman Instagram dimana dirinya bertanya kepada beberapa individu terdekat termasuk ibu dan adiknya mengenai tarikh hari jadinya iaitu 19 Mei. Namun kesemua mereka menjawab ia merupakan hari Selasa dan kelihatan tiada sesiapa yang mengingati hari ulang tahun kelahirannya itu.

Bukan itu sahaja, apa yang lebih mencuri tumpuan apabila anakanda Yang di-Pertuan Agong, Al-Sultan Abdullah Ri'ayatuddin Al-Mustafa Billah Shah iaitu Tengku Puteri Jihan Azizah Athiyatullah turut menyampaikan ucapan selamat hari lahir buat Cik B menerusi satu hantaran tweet pada awal pagi Selasa.

"Nampaknya tiada siapa ingat. Tapi tak apa Cik B pun tak ingat birthday diaorang," tulis Cik B atau nama sebenarnya Nur Edlynn Zamileen Muhammad Amin pada penghujung video itu diakhiri video dia sedang disirami air dalam bilik mandi.

Klik ntuk gambar besar

Video berdurasi 1.13 minit itu sehingga kini menerima lebih 150,000 tontonan. Walau baru memasuki usia 15 tahun, C B dihujani dengan ucapan tahniah dan kata-kata sokongan menerusi media sosial. Selain ucapan, ada juga individu yang meminta Cik B agar jangan bersedih. Malah, ada yang cuba menyedapkan hatinya dengan berkata ibu, adik serta insan-insan tersebut sengaja buat-buat lupa tarikh itu kerana mahu memberi kejutan untuknya.

Terdahulu, nama Cik B pernah tular di media sosial apabila beliau bertindak menyerahkan wang berjumlah RM100,000 kepada ibunya bagi menyelesaikan kes hutang Vida dengan penyanyi Aisyah. Apa-apapun, selamat hari lahir kami ucapkan buat Cik B. Semoga menjadi insan yang berjaya ya.

www.myartis.com / Sumber & foto: Beautifulnara, mStar & Instagram Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RATU BEDAH BUKAN SEBAB MASALAH... MEMANG HOBI SUKA KECANTIKAN DIRI, SUKA BEDAH" - SAFIEY

Usahawan kosmetik, Safiey Illias menerusi laman Instagram miliknya dilihat sering berkongsi rakaman video sedang menjalani rawatan kecantikan. Tindakannya itu telah mendapat reaksi pelbagai netizen.

Safiey yang sinonim dengan sapaan 'Ratu' itu bagaimanapun baru-baru ini ada menjawab pertanyaan sama ada dapat atau tidak perkara yang dicari iaitu ketengahan apabila membuat prosedur pembedahan kecantikan.

Dia menjelaskan apa yang dilakukan tiada kena mengena dengan masalah, stres dan sebagainya. Sebaliknya, ia hanyalah kesukaan selain beberapa aktiviti lain seperti membeli-belah dan mencantikan diri.

Klik untuk gambar besar

"Pelik, bila ratu kene tanya “dapat x apa yg dicari iaitu ketenangan bila wt operation??

1. Ratu bedah bukan sebab ada masalah, stress, down, dan xd kene mengene dgn ketenangan ke ape ke.

2. Nak cantik?? Ratu buat bkn untuk kecantikan dan bkn kecantikan kepuasan yg ratu cari.

3. Mmg hobi ratu suka shopping, suka cantikkan diri, suka bedah , suka beli barang pastu tak pakai ratu preloved.

4. Ratu buat untuk diri sendiri bkn sbb shuben suruh ke, sbb org ke, atau sebab sapa2 je lah, xd kaitan. Ratu buat untuk diri ratu dan ratu happy sbb itu yg ratu suka buat," tulisnya di Instagram.

Dalam masa sama, Safiey yang pernah melancarkan single, 'Syinta Gila' ini turut menambah, minat setiap individu itu berbeza-beza.

"Korg xleh samakan mntk ratu dgn mntk korg . Ada org minat motor, mnt kumpul tupperwear, minat mancing. So stiap org hobi beza2 uolls.

"Mcm korg, korg x mnt ratu. Tp korg tetap nk komen dkt wall ratu. Tetap nk stalker. Jari gatal nk komen jugak walau tak suka. Tp ratu tak marah pun, dh mmg tu hobi korang. So ratu respect aje lah. Janji korang happy. Gitu," tulisnya lagi.

Posting tersebut sehingga kini mendapat lebih 8,000 tanda suka beserta 1,000 lebih komen yang ditinggalkan.

www.myartis.com / Sumber & foto: Media Hiburan & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERANG FACEBOOK PENGANTIN BARU?

Laman Facebook (FB) jika digunakan dengan bijak, ia boleh membawa pelbagai kebaikan dan keuntungan bagi yang rajin menjalankan business. Namun jika disalahguna, ia juga boleh membuka pekung di dada dan sekaligus mendedahkan aib sendiri hingga masalah peribadi habis diketahui umum.

Contoh paling mudah ialah perang FB antara pengantin baru dan suku sakatnya ini dengan bekas janda yang digelar 'Angelina Jolie' yang dibaca oleh ribuan pelawat. Bak kata pepatah, 'ludah ke langit jatuh ke muka sendiri'!

Klik untuk imej besar...

Perang seterusnya - sila klik..!


25 FOTO: BERSIRAM & BERINAI - MAWAR RASHID & TUNANG NIKAH PETANG INI

Semalam Mawar Rashid dan tunangnya, Raden Ahmad Faizal Yaakob (Raf Yaakob) sempat menjalankan majlis bersiram dan berinai (tema Thai) turut diadakan sebelum melangsungkan majlis pernikahan pada petang ini (9 November 2017).

Tinggal beberapa jam sahaja lagi sebelum majlis akad nikah, Mawar akui perasaannya bercampur baur, berdebar tetapi turut sama teruja menantikan saat diijabkabulkan dengan jejaka pilihan hatinya.

"Saya teruja dan gementar untuk melalui fasa baru dalam hidup. Tanggungjawab selepas ini tentunya lebih besar dan saya punya impian untuk bergelar isteri yang solehah. Saya berharap majlis pernikahan berjalan lancar”

"Sebenarnya saya lebih gementar berbanding Raf. Saya tanya kepadanya tidakkah dia gemuruh, dia kata tidak sabar untuk bergelar suami serta mahu susah dan senang bersama saya," katanya.

Klik untuk gambar besar
MAJLIS BERSIRAM

Selain itu, Mawar turut berkongsi tentang persiapan perkahwinan yang akhirnya sudah sampai ke penghujungnya.

Apa yang menariknya, disebabkan Mawar dan Raf masing-masing mempunyai darah campuran, mereka memutuskan 'Jawa Tradisional' sebagai tema majlis nikah yang akan berlangsung di sebuah hotel terkemuka di ibu negara.

"Saya sangat teruja kerana saya dan Raf mempunyai latar belakang keluarga yang berdarah campuran. Ibu saya darah campuran Melayu-Thailand manakala ibu Raf dari Indonesia.

"Jadi kami gabungkan setiap tradisi masing-masing dalam setiap majlis yang diadakan," jelasnya yang akan bergelar isteri kira-kira jam 2.30 petang ini.

MAJLIS BERINAI

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"HADIAH ANNIVERSARY LAMBAT..." - AYDA JEBAT & SUAMI LUAH SYUKUR BERJAYA BELI BANGLO 3 TINGKAT

"We did itt!! Alhamdulillah we bought ourselves a new house! 🏠. Hadiah anniversary lambat tapi rezeki tak pernah salah alamat.

"A house is made of walls and beams. A home is built with love and dream. To our new beginning. I love you beautiful @aydajebat 💚. #newbeginnings #newhome," kata pengacara Nabil Mahir menerusi laman Instagram.

Sempena ulang tahun perkahwinannya bersama penyanyi dan pelakon Ayda Jebat yang pertama, Nabil memaklumkan mereka telah berjaya membeli sebuah rumah banglo tiga tingkat sebagai tanda ingatan hari bahagia itu.

Sementara itu, Ayda turut meluahkan rasa syukur hasil kerja keras mereka berhasil serta menyifatkan ianya adalah rezeki anak.

Klik untuk gambar besar

"🤍😭 Hadiah anniversary sampai lambat, tapi rezeki tak salah alamat.  Alhamdulillah.. Alhamdulillah. All the hard work, our sacrifices, sleepless nights and struggles, downfalls, it all pays off.

"Kerja siang malam ke pagi sampai tak mampu nak bukak mata dah tapi muka still senyum depan camera, yang tau je tau haha! Congrats to you @nabilmahir & me! Rezeki baby jugak. Now, let's get busy for our new house wuvv! 😍🤍. #AydaJebat #NabilMahir #SyukurAlhamdulillah," tulis Ayda.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MENARIK SANA SINI - PART 4

Ragam Erra Fazira dan anaknya Engku Aleesya yang amat menarik hati. Meskipun Erra kini 'umpama' ibu tunggal, namun dia tidak pernah melalaikan tanggungjawabnya sebagai ibu penyayang.

Malah gambar yang dirakamkannya ini jelas menyerlahkan sifat keibuan.

Klik gambar untuk imej besar...

__________________________________________

Sementara itu, Engku Emran pula pastinya merasa bangga dapat bertemu dan berkongsi idea dengan Mantan Perdana Menteri, Tun Dr. Mahathir Mohamad.

"Always nice to get an opportunity to chat with a Great man! The Doctor and The Patient," kata Emran melalui Twitternya.

________________________________________

Dan akhir sekali ialah mengenai Lisa Surihani yang berangan mahu mendaki Gunung Kinabalu. Iyalah sementara tak ada anak ni Lisa pastinya tak mahu lepaskan peluang untuk lakukan aktiviti lasak... sebab bila dah ada anak banyak esok tentu dia susah nak bergerak. Ahak!

"Indahnya Ciptaan-Nya , Alhamdulillah dapat nampak puncak. Inshaa Allah satu hari, daki ke puncak pula. Amin," doa Lisa.


KES GANGGUAN SEKSUAL USTAZ EBIT LEW - PENGADU TAKUT LAPOR POLIS, ANGGAP 'ORANG BESAR', FIRDAUS WONG JADI SAKSI

Kes perbicaraan pertuduhan gangguan seksual yang mengaitkan pendakwah terkenal, Ustaz Ebit Lew atau nama penuhnya Ebit Irawan Ibrahim Lew, 37, telah bermula hari ini di Mahkamah Majistret Tenom, Sabah.

Menerusi laporan media, saksi pendakwaan kes gangguan seksual Ebit lew memberitahu pengadu pada awalnya enggan membuat laporan polis kerana menganggap tertuduh sebagai ‘orang besar’.

Saksi pendakwaan pertama itu iaitu Mohd Fairuz Abu, seorang pakar motivasi berkata sebelum ini dia menerima puluhan mesej menerusi aplikasi WhatsApp daripada individu yang mengadu menjadi mangsa gangguan seksual termasuk yang dilakukan tertuduh.

"Salah seorang individu yang hubungi saya adalah 'pengadu' (identiti tidak didedahkan atas arahan mahkamah) pada jam 11.04 malam 26 Julai 2021... ada juga mangsa lain yang mengadu menjadi mangsa gangguan seksual Ebit Lew, tetapi mereka tidak meletakkan nama mereka kerana takut dan tidak berani tampil ke depan.

Klik untuk gambar besar

"Pada awalnya 'pengadu' (identiti tidak didedahkan) bertanya siapa individu yang saya maksudkan dalam 'posting' (di Facebook). Bila saya menyebut berkaitan Ebit Lew, maka pengadu terus berkongsi tangkap layar perbualan Ebit Lew dengan beliau, juga menghantar gambar kemaluan yang diberikan oleh Ebit Lew melalui WhatsApp," ujarnya.

Fairuz memberitahu mahkamah, dia menasihatkan pengadu supaya membuat laporan polis namun pengadu takut kerana dirinya hanya 'orang kecil' berbanding Ebit Lew adalah 'orang besar'.

"Saya katakan kepada 'pengadu' jika ruang dan peluang ini tidak digunakan untuk membuat laporan polis, maka bayangkan berapa ramai lagi yang akan diganggu secara seksual oleh Ebit Lew," tuturnya.

Bagaimanapun, jawapan saksi dibantah oleh peguam tertuduh kerana berpendapat jawapan "bayangkan berapa ramai lagi yang akan diganggu oleh Ebit Lew" bersifat tuduhan yang tidak mempunyai bukti.

Namun, Timbalan Pendakwa Raya Zahida Zakaria membalas bantahan peguam tertuduh dengan menyatakan apa yang dikatakan saksi adalah perbualan antara dia dengan pengadu. Tambah Fairuz lagi, laporan polis akhirnya dibuat tertuduh dan dia sendiri juga dipanggil untuk memberi keterangan.

"Saya juga dipanggil untuk jadi saksi bagi diambil kenyataan oleh polis dan telefon (jenis) OnePlus saya juga telah diberikan kepada polis," katanya.

Untuk makluman, Ebit Lew berdepan 11 pertuduhan, antaranya didakwa mengaibkan kehormatan seorang wanita dengan menghantar gambar dan perkataan lucah ke nombor telefon mangsa melalui aplikasi WhatsApp antara Mac dan Jun tahun lalu.

Sementara itu, difahamkan, pendakwah bebas, Ustaz Firdaus Wong Wai Hung hadir ke mahkamah untuk menjadi saksi bersama seorang lagi pakar motivasi, Akhi Fairuz Al-Jengkawi yang akan bertindak sebagai saksi pendakwa raya.

Perkara itu dimaklumkan oleh pendakwah itu di Facebook miliknya serta berharap orang ramai mendoakan agar segala urusan perbicaraan berjalan dengan lancar.

"Perbicaraan 11 tuduhan gangguan seksual Ebit Lew akan bermula hari ini. Kami berdua Insya-Allah akan menjadi saksi pendakwa raya. Wahai Tuhanku, lapangkanlah dadaku, dan ringankanlah segala urusanku dan lepaskanlah kekakuan dari lidahku, agar mereka mengerti perkataanku," tulisnya.

Dalam pada itu, Firdaus turut meminta untuk mendoakan agar perbicaraan yang dimulakan hari ini dapat memberi keadilan dan kebenaran sebenar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA KARIPAP - DATUK SERI VIDA KENA KECAM

Nama Datuk Seri Vida yang sudah lama tidak dihimpit dengan sebarang kontroversi panas, kini kembali menjadi bualan hangat selepas beliau memuatnaik video di Instagramnya yang dikatakan kurang sopan.

Menerusi video tersebut, usahawan kosmetik ini menyamakan 'karipap' dengan alat sulit wanita untuk mempromosikan produk yang mampu merapatkan bahagian intim wanita selepas bersalin, serta menunjukkan demonstrasi bagaimana produk itu bertindak.

"KARIPAP LOHONG.. . LOHONGGGGG kepada KETAT RAPAT!!!! . Suami tak cari lain. Setiap malam macam malam pertama.. Cik abang senyum lebarr.. Nak tau rahsiaaa?… komen nak!! . Extra grip vida collagen .. OFFER OFFEERR!! . SPE CEPAT DIA KETATT.. Xtra Grip.. . 3 kotak Rm100 je.. wasap 0132197975 (Hanif) . Cer tag kawan yg dah beranak.. Kut kut ada masalah gini.. Sy nak bg free Vida Collagen," tulis Datuk Vida.

Klik untuk gambar besar

Tindakan Datuk Vida itu mengundang kecaman netizen yang merasa jijik dan ada yang menganggap perbuatan beliau itu dikatakan tidak bersyukur kerana mempermainkan makanan.

Tidak kurang juga ada yang meluahkan rasa menyampah dengan Vida dengan sikapnya yang semakin pelik dan gedik.

Kalau ikutnya ada banyak cara lain yang boleh dilakukan untuk mempromosikan produk. Namun ramai yang memilih untuk melakukan sesuatu yang kontroversi sehingga tidak kisah untuk memalukan diri sendiri asalkan produk mereka laris.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"MUATNAIK DAH LAMA & TAK RELEVAN DIPERKATAKAN" - JIHAN 'KUNCI MULUT'

Berhubung kenyataan yang dimuatnaik berkaitan dirinya diberikan sepina bagi membantu menyelesaikan kes penipuan hadiah kemenangan penyanyi Aishah, dalam program realiti Gegar Vaganza musim keempat (GV4), pelawak dan pengacara Jihan Muse menjelaskan pihaknya berasakan tidak perlu memberikan sebarang komen membabitkan perkara tersebut.

Jihan sebelum ini menggunakan bahasa kiasan dan memuatnaik di laman Instagram miliknya, mendakwa dia dan beberapa pihak lagi menjadi mangsa keadaan apabila diberikan sepina bagi membantu kes mahkamah Aishah menerima hadiah barang kemas palsu yang dihadiahkan penaja program realiti GV4, Datuk Seri Vida (DSV).

Jihan dalam kenyataan dimuat naik sebelum ini secara menyindir dengan menyifatkan Aishah dan DSV adalah dua gajah sedang bergaduh dan dirinya ibarat pelanduk menjadi mangsa di tengah-tengah.

Klik untuk gambar besar

Aishah yang menyedari kiasan itu ditujukan kepada dirinya, memberikan kenyataan balas dalam laman Instagram miliknya sekali gus menjelaskan akan kepentingan sepina itu diberikan kepada pengacara dan pelawak wanita terbabit serta turut memetik nama Jihan.

Kata Jihan menerusi syarikat pengurusannya LOL Entertainment, kenyataan yang dimuatnaik olehnya sebelum ini membabitkan isu antara Aishah dan DSV, tidak sepatutnya diperkatakan lagi: "Bukankah kes sudah selesai, jadi saya tidak rasa harus memberikan sebarang kenyataan membabitkan kata-kata yang dimuatnaik di Instagram sebelum ini.

"Lagipun kata-kata yang saya muatnaik ini sudah lama dan ia tidak lagi relevan untuk diperkatakan apabila kes sudah selesai," kata Jihan yang bertegas dia bimbang andai mengeluarkan sebarang kenyataan membabitkan perkara itu akan disalah tafsir sekali gus mengeruhkan lagi keadaan dan hubungannya dengan mana-mana pihak.

www.myartis.com / Sumber & foto: Harian Metro & Instagram Jihan Muse

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RINDU TIGA ANAK - HASRAT VICHA BAWA KE MALAYSIA BERDEPAN KESUKARAN

Pelawak, pengacara dan pelakon, Vicha, 32, yang berjauhan dengan anak dan keluarga bukanlah keputusan mudah dan dia tidak pernah menyalahkan takdir, sebaliknya bersyukur rezekinya di perantauan melimpah ruah. Kerjaya seni kini semakin stabil. Katanya, dia menyimpan angan-angan mahu membawa anak tinggal bersamanya di Kuala Lumpur. Bagaimanapun, ia berdepan dengan kesukaran kerana syarat persekolahan agak ketat.

"Saya berhasrat menghantar anak ke sekolah Indonesia di sini, tetapi peraturan agak ketat. Permit kerja perlu diperbaharui setiap setahun, tetapi sekolah memerlukan permit untuk lima tahun. Jadi, saya sukar mendaftar anak ke sekolah.

"Ada rakan mencadangkan saya menghantar anak ke sekolah antarabangsa, tetapi saya bimbang anak tidak boleh menyesuaikan diri kerana mereka fasih berbahasa Indonesia sahaja. Oleh itu, keinginan membawa mereka terpaksa ditangguhkan lagi.

"Bagaimanapun, saya tidak akan berputus asa, saya akan pastikan dapat bawa mereka, suatu hari nanti. Kalau boleh saya mahu mereka mengikuti kuliah di Malaysia selepas tamat persekolahan," jelasnya,

Katanya, perkara paling menyedihkan apabila terlepas peluang melihat anak membesar depan mata: "Boleh dikatakan saya dan anak berhubung menerusi panggilan video setiap hari, tetapi perasaan tidak sama melihat mereka depan mata. Ada masanya, hati sebak melihat anak makin membesar, saya pula banyak terlepas momen penting dalam hidup.

Klik untuk gambar besar

"Paling terasa saya tidak dapat bersama mereka setiap hari seperti ibu lain. Bagaimanapun, apa yang dilakukan untuk mereka juga. Insya Allah, saya berdoa supaya kami dapat hidup bersama seperti keluarga lain," tuturnya.

Menyambut Syawal di Kuala Lumpur menyelitkan hikmah tersembunyi buat Vicha selepas sembilan tahun merantau mencari rezeki. Inilah kali pertama dalam hidup Vicha atau nama sebenarnya, Refika Novianti Faturohman tidak dapat pulang ke Bandung, Indonesia meraikan Syawal bersama ibu dan tiga cahaya matanya berikutan wabak COVID-19.

Angkara pandemik itu, sudah lima bulan Vicha tidak bertemu tiga permata hati yang dijaga ibunya di kampung halaman. Hanya panggilan video menjadi pengganti diri melepaskan kerinduan. Sedih, tidak dapat diungkapkan dengan kata-kata apabila terlalu rindukan anaknya.

Namun, manisnya, tempoh Perintah Kawalan Pergerakan Bersyarat (PKPB) berjaya mengeratkan hubungan anggota kumpulan Saywho itu dengan jiran tetangganya: "Saya hanya melemparkan senyuman setiap kali terserempak dengan jiran tetangga, selama ini.

Bagaimanapun, ada jiran bertanya menerusi aplikasi WhatsApp kejiranan sekiranya saya mahu menyertai aktiviti gotong royong membakar lemang beberapa hari sebelum Syawal. Jadi, saya menyatakan persetujuan menyertai mereka.

"Oleh kerana rumah paling hujung, jadi saya cadangkan aktiviti membakar lemang dilakukan di persekitaran rumah saya. Seronok melakukan aktiviti bersama jiran tetangga. Selain merapatkan silaturahim dan mengenali mereka lebih erat, terasa hidup bermasyarakat," katanya.

Pelakon filem 'Isteri Untuk Dijual' dan 'Kolestrol vs Cinta' itu berkata, dia dan jiran tetangga saling mengunjung pada hari raya pertama: "Selama ini, saya takut mahu bertegur sapa kerana tidak mengenali. Jiran tetangga baik-baik dan mengambil berat.

"Tak sangka, selepas dua tahun barulah saya mengenali jiran dengan lebih rapat. Nyata, ada hikmah yang tersembunyi di sebalik saya tidak dapat pulang berhari raya. Sekurang-kurangnya, saya tidaklah kesunyian apabila menyambut Syawal berjauhan dengan ibu dan anak," ujarnya.

www.myartis.com / Sumber & foto: Berita Harian & Instagram Vicha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MOHON MAAF, UNDUR DIRI DARI MEDIA SOSIAL - NETIZEN 'KANTOIKAN' ALIFF SYURKI MUAT NAIK GAMBAR UBAT ORANG LAIN

"Kepada semua, saya nak mohon kemaafan dan kekhilafan selama saya berada di media sosial ini. Saya minta maaf banyak-banyak dari hujung rambut sampai hujung kaki terutama mak dan isteri saya.

"Saya minta maaf banyak-banyak," itulah kata usahawan kontroversi, Datuk Seri Aliff Syukri yang akhirnya membuat permohonan maaf secara terbuka, selepas video memaparkan aksi menari ghairah bersama Baby Shima hangat diperkatakan sehingga dikecam teruk.

Menerusi video yang dimuat naik olehnya, Aliff turut memohon maaf kepada ahli keluarganya yang terpaksa menanggung malu kerana perbuatannya itu.

Aliff yang dilihat menangis teresak-esak itu berkata dia juga membuat keputusan undurkan diri dari media sosial demi ibunya, isteri serta anak-anak. Tambahnya lagi, dia menyifatkan kali ini adalah ujian paling berat buat dirinya.

Klik untuk gambar besar

"Demi mak saya, bini saya, anak-anak saya, saya tak nak main media sosial dah. Saya minta maaf banyak-banyak. Terima kasih atas sokongan semua kepada saya. Sesungguhnya ini dugaan paling berat buat saya. Doakan yang terbaik buat perniagaan saya," tuturnya.

Sementara itu, pada kapsyen video tersebut Aliff turut mengucapkan selamat tinggal pada akaun Instagram miliknya itu yang mempunyai pengikut mencecah 4.3 juta. Aliff turut mengatakan dia hanyalah insan kerdil yang mempunyai banyak dosa serta mendedahkan dia sebenarnya sakit mental.

"Selamat tinggal Instagram. Awak adalah permainan yang terindah buat saya. Bukan senang  saya nak berpisah dengan awak dan nak ada kawan banyak seperti ini.  Saya akan rindu momen dan memiliki 4.3 juta kawan dan semua media sosial saya termasuk Facebook dan TikTok yang berjuta-juta.

"Saya hanyalah insan kerdil yang banyak dosa. Saya sebenarnya ada sakit mental dan dah tak tahan. Dari kosong sampai ke tahap ini, saya redha dan ikhlaskan demi kebaikan semua. Doakan yang terbaik buat saya," tulisnya.

Selepas memuat naik video tersebut, perkongsian Aliff yang lain telah mengejutkan ramai apabila memuat naik gambar ubat dengan kapsyen, "Matikan aku dengan tenang dan beriman".

Perkongsian Aliff itu sekaligus menimbulkan kerisauan mengenai keadaan usahawan itu serta meminta supaya beristighfar. Tidak kurang juga, ada yang tertanya-tanya adakah gambar itu merupakan mesej untuk dia membunuh diri.

Bagaimanapun, ada segelintir netizen mengatakan itu hanyalah drama semata-mata untuk meraih simpati daripada orang ramai. Difahamkan, perkongsian itu telah pun dipadam beberapa minit dimuat naik.

Aliff yang sempat berkongsikan sekeping gambar ubat sebelum akaun Instagram miliknya dipadam dan tidak boleh diakses oleh sesiapa itu telah didakwa oleh seorang individu di Twitter yang menyatakan bahawa gambar ubat-ubatan tersebut merupakan miliknya yang dimuat naik pada tahun 2020.

Individu berkenaan turut menyatakan perasaan tidak puas hati bukan kerana gambar ubatnya 'dirembat' oleh Aliff Syukri, tetapi kerana sikap usahawan itu yang mempermainkan penyakit berkaitan mental.

Selain itu, individu itu mendakwa bahawa Aliff Syukri sedang cuba untuk memperbodohkan seluruh rakyat Malaysia tentang masalah yang dihadapinya. Apa-apa pun, diharap agar Aliff Syukri diberikan kesihatan dan hidayah daripada Allah SWT.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SULUNG SELAMAT NIKAH - SHIERA TERIMA MENANTU PERTAMA

Pada tanggal 11 November 2022 iaitu semalam, pengacara dan penyampai radio Suria FM, Sharifah Shahirah telah selamat menerima menantu pertama selepas anak sulungnya, Allisya Tahir, 25, selamat diijab kabul dengan lelaki pilihan dikenali Zulhisyamuddin atau Sham.

Pasangan itu dinikahkan sendiri oleh bapa kandung pengantin perempuan sendiri iaitu Jatt atau nama sebenarnya Tahir Ali yang merupakan vokalis kumpulan Black Dog Bone. Dalam majlis yng diadakan sebuah dewan di Kuala Lumpur itu menyaksikan Allisya menerima mas kahwin sebanyak RM80.

Berkongsi detik gembira menerima menantu pertama, Shahirah atau lebih mesra dengan sapaan Shiera, 48, berkata, sebagai ibu, dia bersyukur anaknya itu selamat bergelar isteri.

Tambah Shiera, ramai pihak terkejut apabila dia sudah menerima menantu di usia 48 tahun selain ada kenalan yang mengalirkan air mata ketika majlis pernikahan berlangsung.

Klik untuk gambar besar

Malah, dia juga tidak menyangka ramai rakan-rakan selebriti turut hadir pada majlis berkenaan termasuk rakan baiknya, Azah Aziz yang sanggup terbang dari Kanada semata-mata menghadiri majlis tersebut.

"Apabila Allisya minta izin untuk berkahwin, saya bersama ahli keluarga membuat persiapan untuk majlis pernikahannya. Tapi sejak semalam ramai yang terkejut apabila saya sudah menerima menantu.

"Saya bersyukur dan seronok apabila majlis pernikahan berjalan lancar. Walaupun ramai kenalan yang hadir menjangkakan saya akan menangis, tapi semua itu tak berlaku.

"Sebaliknya, rakan-rakan artis yang hadir pula mengalirkan air mata apabila saya perlu melepaskan anak dan menerima menantu. Rakan-rakan artis berkongsi debaran mereka apabila perlu melepaskan anak dan menerima kehadiran menantu satu hari nanti," katanya.

Menurut Shiera, Allisya bakal berhijrah ke Pulau Tioman untuk menguruskan perniagaan keluarga suaminya yang memiliki inap desa selain menjalankan beberapa aktiviti perkhidmatan kepada pelancong.

"Allisya memang sudah buat pilihan untuk tinggal di Pulau Tioman bagi menguruskan perniagaan kakak kepada suaminya yang mempunyai inap desa. Menantu saya ini memang orang pulau.

"Dia lahir dan dibesarkan di Kampung Salang, Pulau Tioman. Jadi dia sendiri pun memang memandu bot untuk bawa pelancong selain menjadi pengajar untuk aktiviti snorkeling," jelasnya.

Terdahulu, Shiera ada memuat naik beberapa hantaran di laman sosialnya tentang persiapan majlis berkenaan termasuk detik sebelum Allisya dinikahkan.

Pengikut pelakon itu turut terhibur dengan kapsyen pada perkongsiannya apabila dia memberitahu tidak tahu apa perlu dilakukan sebagai ibu pengantin.

Untuk makluman, Allisya adalah anak Shiera hasil perkongsian hidup pada perkahwinan pertamanya dengan Jatt yang berasal dari Singapura. Mereka berkahwin pada 1993 namun bercerai enam tahun kemudian.

Sebelum ini, Allisya yang mewarisi bakat seni ibu bapanya pernah muncul dengan single berjudul 'Hey Pria' ciptaan Sharon Paul yang menjadi lagu tema drama 'Nasi Kerabu Untuk Che Abe' di slot Akasia TV3.

Shiera kemudiannya berkahwin dengan pelakon Ijoy Azhari pada 2003 dan mereka dikurniakan empat cahaya mata iaitu Airell, Airra, Audrra dan Adeena.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA TAK NAFI BAKAL SUAMI YATT IALAH 'ORANG KETIGA' - BEKAS SUAMI

Yatt Hamzah dalam kenyataannya sebelum ini menafikan bakal suaminya, Mohammad Zulfadhli Khiruddin sebagai punca perceraiannya dengan Abdul Mutalib Abdul Shukor.

Bagaimanapun, bekas suaminya menyatakan sebaliknya dengan berkata yang dia tidak menafikan bahawa bakal suami Yatt merupakan 'orang ketiga'.

"Mengenai bakal suami Yatt yang didakwa sebagai 'orang ketiga' dalam khabar angin perceraian kami, saya sama sekali tidak menafikannya. Bagaimanapun, saya sudah lama memaafkan mereka. Saya mendoakan yang baik-baik untuk mereka.

"Saya rasa berdosa mengiyakan secara langsung dengan menidakkan kebenaran yang nyata. Saya seperti bersubahat menipu masyarakat. Cukuplah komen saya mengenai hal ini," ujar Abdul Mutalib dipetik sebagai berkata.

Tambah Abdul Mutalib, dia tidak terkejut dengan berita perkahwinan Yatt dan Mohammad Zulfadhli.

"Seperti yang dijangka, saya tidak terperanjat dan terima berita itu dengan hati terbuka. Saya berdoa segala-gala dirancang berjalan lancar dan jodoh baharu Yatt kekal.

"Saya juga berharap Yatt hormat, jujur dan taat kepada suami baharunya dan tidak mengabaikan tanggungjawab kepada anak kami, Suci Hanania Malikka," jelasnya.

Untuk rekod, Yatt dan Abdul Mutalib bernikah pada 29 Mac 2009 sebelum berpisah pada Ogos tahun lalu.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"SIAPA NAK BAGI ANAK ISTERI SAYA MAKAN" - AWIE KOMEN ISU IKUTI TABLIGH 44 HARI

Umum sedia mengetahui sejak kebelakangan ini ada beberapa selebriti dilaporkan mula mengikuti jemaah tabligh untuk mendalami ilmu agama serta mendekatkan diri ke jalan Allah.

Penyanyi Datuk Awie juga tidak ketinggalan apabila mengakui turut diajukan soalan berkenaan tabligh daripada peminatnya, selepas melihatkan beberapa rakan artis seangkatan dengannya berhijrah dengan mengikuti kumpulan tersebut.

Menurut Awie, cara dan jalan hidup seseorang itu tidak boleh ditentukan oleh sesiapa melainkan individu itu sendiri. Ujarnya, jika dia berbuat demikian siapa yang akan menjaga keluarganya.

"Siapa mereka nak tentukan jalan orang. Kalau saya pergi (ikut jemaah tabligh) sampai 44 hari, siapa nak bagi anak isteri saya makan. Saya bukan nak menyalahkan sesiapa, ikut merekalah nak ikut jalan mana nak mencari ilmu Allah.

"Adakah kita perlu duduk dalam pertubuhan untuk cari jalan Allah? Lebih baik kita duduk berteleku mencari guru, one to one, tak faham boleh tanya orang," katanya.

Tiada niat untuk memperlekeh pertubuhan tabligh, Awie atau nama sebenarnya Ahmad Azhar Othman, 53, memberitahu yang dia menghormati setiap jalan hidup yang dipilih oleh mana-mana pihak.

"Saya tak membangkang sebab kita masing-masing ada jalan tersendiri (dalam mencari ilmu) dan kita perlu menghormatinya. Tak semestinya kita berpakaian sebegini, kita tak nak jumpa Tuhan. Adakah kita perlu ikut cara orang Pakistan, cara orang Arab seperti berjanggut, berjubah dan berserban itu baru kita nampak suci," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SALAH SEORANG AHLI KELUARGA POSITIF COVID-19 - FARAH AF2 & ANAK TAMAT KUARANTIN

"Memori kami. Alhamdulillah tamat sudah misi kuarantin kami anak beranak. Doakan kami, doakan kita semua, doakan dunia cepat sembuh hendaknya Amin YRA. Terima kasih para petugas Pejabat Kesihatan Daerah Putrajaya, love you!!" kata penyanyi dan pengacara, Farah Anuar menerusi laman Instagram miliknya.

Farah yang merupakan bekas bintang Akademi Fantasia musim kedua (AF2) itu meluahkan rasa syukur apabila dia dan anak-anak berjaya menamatkan misi kuarantin Covid-19 pada 12 Julai lalu.

Melihat entri yang dimuatnaik, Farah berkongsi fotonya bersama anak-anak termasuk bayi berusia 9 bulan memakai gelang kuarantin atau 'gelang pink'. Dalam masa sama, Farah meminta agar semua mendoakan kesembuhan seluruh ahli keluarganya.

Mengimbau kembali detik ketika mendapat tahu salah seorang ahli keluarga mereka positif Covid-19, Farah memberitahu dia bertindak pantas untuk melakukan ujian calitan terhadap anak-anaknya.

"Bila dpt tahu salah seorang dari family member positive Covid-19, perkara pertama terlintas di fikiran of course lah anak-anak. Yang penting nak kena buat swab test utk tahu keputusan dgn kadar segera.

Klik untuk gambar besar

"Maka drama pun bermula. Mummy pun terpaksa bukak langkah, tunjuk kepakaran silat dpn anak-anak. Alhamdulillah 2x swab, semuanya negative.

"Thank you so much to @kumpulan_megaklinik_zahran @kai_armd kerana memudahkan saringan covid kami di rumah dengan pantas.

"Farah nak ambik kesempatan ini juga utk berterima kasih kepada SEMUA frontliners, tak boleh bayangkan mcm mana u all kerja dan lawan pandemik ni setiap hari. Kuatkan semangat!! Semoga ada hikmah buat kita semua. Stay safe," tulisnya.

Untuk makluman, Farah mendirikan rumah tangga bersama usahawan, Johan Johari pada Julai 2011. Pasangan ini dikurniakan tiga cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - SHARIFAH ALEYA DIKURNIA BAYI LELAKI

"Alhamdulillah, pada jam 5.55pg td (9.1.15), saya telah pun selamat melahirkan anak lelaki (2.5kgs) secara normal. Namanya InsyaAllah akan ditetapkan dan dikongsikan kelak. Terima kasih atas segala doa2 dan kata2 semangat anda semua. Alhamdulillah," demikian kata Sharifah Aleya melalui laman sosialnya.

Aleya yang juga bekas penyampai radio Hot FM, selamat melahirkan anak lelaki secara normal jam 5.52 pagi semalam.

Bayi lelaki seberat 2.53 kilogram itu lahir di Universiti Malaya Specialist centre, hasil perkongsian hidupnya bersama Mohammed Azam Abdullah atau Miko Abdullah sejak 11 Januari 2013.

Klik gambar untuk size besar

Bagaimanapun, Aleya belum mahu berkongsi wajah anak ketiganya itu bersama peminat.

Namun apa yang menarik, kelahiran anak ketiganya itu ialah ketika keluarganya menyambut hari ulang tahun perkahwinan yang ke-33.

Untuk info, Aleya mempunyai dua anak kembar perempuan bernama Asha Ameena dan Aza Ameena hasil perkahwinannya terdahulu.

Tahniah diucapkan!

Selagi Mimmy tak tido, Papa pun tak tido. Selagi Mimmy tak makan, Papa jamah pun tidak. Kalau Mimmy sakit, Papa ada kat sebelah pegang tangan Mimmy. Sama2 tunggu Peanut keluar. Thank you for being there every step of the way Cinta. I love you. - Sharifah Aleya

1982 - 2015

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IRMA HASMIE SELAMAT BERTUNANG

Tahniah buat Irma Hasmie yang telah selamat bertunang dengan Reza Syah Ameer Datuk Radzuan. Untuk info, perkenalan mereka bermula di kota Mekah dan mereka akan bernikah pada 1 Julai 2012.

Dalam majlis pertunangan yang berlangsung di rumah Irma yang terletak di Desa Coafiled, Sungai Buloh, sekitar jam 4.15 petang itu, Irma memakai busana rekaan Hatta Dolmat dan disarungkan sebentuk cincin berlian oleh Datin Azizah Osman iaitu ibu kepada Reza.

Selain itu, Irma turut menerima tujuh dulang hantaran daripada pihak lelaki berupa buah-buahan, kek, manisan kurma, sejadah,persalinan dan set mandian. Manakala pihak perempuan turut berbalas hantaran sebanyak sembilan dulang seperti set mandian, persalinan, manisan, kek, sejadah, pencukur, buku-buku keagamaan dan sireh junjung.

Klik untuk imej besar...

Lagi 19 gambar selepas ini...


NAFI TERLIBAT - AMAR BAHARIN HARAP ORANG RAMAI TIDAK TERPEDAYA

Berhubung iklan di Facebook yang menggunakan akaun Dayang Company, pelakon Amar Baharin, 36, menafikan dia ada kaitan dan berkata, pihak terbabit menggunakan gambarnya tanpa kebenaran untuk tujuan publisiti. Dalam masa sama, Amar turut berharap orang ramai tidak terpedaya atau percaya dengan iklan itu.

"Saya dapat makluman daripada rakan-rakan di Facebook dan Instagram mengenai kewujudan hantaran itu. Sebelum terlambat, saya perlu buat pendedahan ia adalah palsu.

"Saya perlu maklumkan yang saya tidak terbabit secara langsung atau tidak langsung. Juga tiada kebenaran diberikan kepada pihak berkenaan untuk menggunakan gambar saya," katanya.

Klik untuk gambar besar

Pelakon drama bersiri 'Hati Yang Dikhianati' itu juga berharap orang ramai ambil pengajaran untuk tidak mudah percaya dengan taktik skim penipuan sebegitu.

"Hantaran saya ini lebih kepada peringatan untuk rakan-rakan di media sosial media mengenai bahayanya pelaburan atas talian yang tidak pasti kesahihannya. Diharap semua tidak mudah terpedaya dengan tipu helah 'scammer' yang semakin menjadi-jadi sejak akhir-akhir ini," ujarnya yang sebelum ini memuat naik mengenai iklan palsu yang menggunakan gambarnya, menerusi laman Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::